
הכנסת השמונה-עשרה






נוסח לא מתוקן

מושב שלישי

פרוטוקול מס' 450
מישיבת ועדת העבודה, הרווחה והבריאות

יום שני, ח' באדר ב'  התשע"א (14 במרץ 2011), שעה 08:00
סדר היום:  
הצעת חוק החשמל (תיקון מס' 4) (רישיונות לעבודות חשמל), התשס"ח-2008 של חבר הכנסת אלכס מילר, חבר הכנסת רוברט אילטוב, חברת הכנסת ליה שמטוב. (/334)

נכחו:

חברי הוועדה:
חיים כץ – היו"ר

אלכס מילר

מוזמנים:
דבורה אליעזר         – עו"ד, לשכה משפטית, משרד התעשייה, המסחר והתעסוקה

נג'ואן שביטה          – לשכה משפטית, משרד התעשייה, המסחר והתעסוקה

שלום בן משה          – הכשרה מקצועית, משרד התעשייה, המסחר והתעסוקה

שרית פיגלשטיין      – משרד המשפטים

לימור תוסיה-כהן    – ייעוץ וחקיקה כלכלי פיסקאלי, משרד המשפטים

איילת צור               – לשכה משפטית, משרד הפנים

אליהו אבישר          – מהנדס חשמל ראשי, ראש תחום חשמל ותקשורת, משרד הבינוי והשיכון

ברק שטרוסברג       – רשות החברות, משרד האוצר

ברק שטיינברג         – משרד האוצר 

יעל ישראלי נבו        – לשכה משפטית, משרד האוצר

ליאורה סידי            – עוזרת ליועצת המשפטית , משרד החינוך

יעקב שינבוים           – מפקח מרכז הוראת אלקטרוניקה – משרד החינוך

אדוארד רובינשטיין – מתכנן מתקנים, חברת החשמל

אברהם יניב              – מנהל מחלקת לקוחות טכניים במחוז חיפה, חברת החשמל

תמיר מעודי              – סגן יו"ר איגוד החשמלאים, התאחדות המלאכה והתעשייה

אמיל קויפמן            – מהנדס, יו"ר התאגדות מהנדסי חשמל ואלקטרוניקה בישראל

מיכאל זיסמן 

      – הנהלת התאגדות מהנדסי חשמל ואלקטרוניקה בישראל

שלום קסלסי            – יו"ר התאגדות מהנדסי חשמל ואלקטרוניקה בישראל

סתיו רביב                – מהנדס, התאגדות מהנדסי חשמל ואלקטרוניקה בישראל

אלי כהן                    – יו"ר חטיבת ההדרכה, הסתדרות ההנדסאים והטכנאים בישראל

אילן כדורי               – הסתדרות ההנדסאים והטכנאים בישראל

מנהלת הוועדה: 

וילמה מאור

ייעוץ משפטי:
שימרית שקד-גיטלין

עמית קנובלר-מתמחה לשכה משפטית

רשמה וערכה:
א.ב. חבר המתרגמים בע"מ
הצעת חוק החשמל (תיקון מס' 4) (רישיונות לעבודות חשמל), התשס"ח-2008 של חבר הכנסת אלכס מילר, חבר הכנסת רוברט אילטוב, חברת הכנסת ליה שמטוב. (/334)

היו"ר חיים כץ:


בוקר טוב, יום שני בשבוע, ח' באדר ב, 14 במרץ 2011. אני מתכבד לפתוח את ישיבת ועדת העבודה והרווחה והבריאות, והנושא הצעת חוק החשמל (תיקון מס' 4)(רישיונות לעבודות חשמל), התשס"ח-2008 של חבר הכנסת אלכס מילר, חבר הכנסת רוברט אילטוב, חברת הכנסת ליה שמטוב. (פ/334) פרוטוקול מס' 450. אנחנו ממשיכים מאיפה שהפסקנו. אנחנו ממשיכים מאיפה שהפסקנו. תקריאי את ההגדרה הזאת, מקצוע חשמל, ואחר כך ניתן למשרד המשפטים לדבר. 

שימרית שקד-גיטלין:

1. "מקצוע חשמל"  - מקצוע מהמקצועות המפורטים בטור א' לתוספת, לפי העניין. הגדרה טכנית לחלוטין.

היו"ר חיים כץ:


יש מישהו שמפריע לו פה משהו? ואם לא, אנחנו נאשר את ההגדרה. מי בעד?

הצבעה
בעד – פה אחד

הסעיף אושר
 תודה רבה. משרד המשפטים, בבקשה. 

לימור תוסיה-כהן:


לימור תוסיה-כהן, מחלקת ייעוץ וחקיקה, משרד המשפטים. יש לנו כמה הערות נקודתיות לסעיפים שאושרו כבר בדיון הקודם. היינו מעוניינים להעיר אותם. 

היו"ר חיים כץ:


למה לא אמרתם את זה אז בלילה? הייתם עייפים? 

לימור תוסיה-כהן:


לא. לצערי אני לא הצלחתי להיות בדיון. 

היו"ר חיים כץ:


בשביל זה הגשתם תלונות שלא יהיו פה דיונים בערב? למה אתם לא יכולים,  אתם עייפים? 

לימור תוסיה-כהן:


זה לא מחמת עייפות, זה מחמת כל מיני שיקולים אחרים. שוב, הקפצנו לפה נציגה שכן תייצג את העמדה של משרד המשפטים בכל זאת. העברנו את ההערות כמה ימים לפני. עשינו כמיטב יכולתנו, ובכל זאת יש כמה דברים שעלו תוך כדי הדיון בוועדה, וכנראה שלא הערנו לגבי---

היו"ר חיים כץ:


תעבירו אותם בכתב. 

לימור תוסיה-כהן:


העברנו. 

היו"ר חיים כץ:


העבירה לך בכתב את כל ההערות? 

לימור תוסיה-כהן:


העברנו ליועצת המשפטית לוועדה. 

שימרית שקד-גיטלין:


אתמול אחרי יום העבודה. אני עוד לא ראיתי את זה. 

היו"ר חיים כץ:


אתמול אחרי יום העבודה העברת? כי משרד המשפטים לא רוצה לעבוד בערב. הוא גם ככה לא מספיק יותר מדי בתקנות. 

שימרית שקד-גיטלין:


אדוני, הנוסח הועבר אלינו---

היו"ר חיים כץ:


סליחה גבירתי, כשאני מדבר את תהיי בשקט. גם ככה הוא לא עובד יותר מדי קשה בתקנות והוא מעכב לי פה בוועדה הרבה מאוד נושאים. אין לו זמן, ובערב הוא לא יודע לעבוד. אז בואי בקשה תעשו את העבודה שלכם בזמן הישיבות. בזמן הישיבות תעירו את ההערות שלכם ואל תחבלו בוועדת העבודה. 

לימור תוסיה-כהן:

חס וחלילה.

היו"ר חיים כץ:

סליחה, אבל זה מה שאתם עושים. תבואו לפה ותעירו ולא אחרי הצבעות. 

לימור תוסיה-כהן:


אנחנו עושים כמיטב יכולתנו לעשות כמה שיותר.

היו"ר חיים כץ:


כנראה שלא מספיק טוב. 

לימור תוסיה-כהן:


אולי תיתן לי כן להשמיע את ההערות, ואז תבחן. אין פה שום כוונה לפתוח דיון. אנחנו רוצים לעזור לך להביא לחוק---

היו"ר חיים כץ:


את העברת את זה ליועצת המשפטית שלנו. היועצת המשפטית שלנו תראה, ואנחנו לא ניתן לך להעיר את ההערות שהעברת אתמול אחרי יום העבודה. תודה רבה לך. היה לך זמן להגיד את דברייך, הרבה מאוד זמן. לא ביום שאת באה לוועדה ופתאום אדוני, לא אדוני. אין אדוני. תבואי, תעמדי בזמן. כמו שאתם תוקעים פה תקנות לוועדה, שמחכים שנים לכם. שנים. 

לימור תוסיה-כהן:


אני לא יודעת על מה אדוני מדבר. 

היו"ר חיים כץ:


תבואי אחר כך, אני אתן לך את כל הרשימה. 

לימור תוסיה-כהן:


קשה לי להתייחס למה שאני לא יודעת. לא בתחום סמכותי. 

היו"ר חיים כץ:


אוקיי. יש לכם כתובת, את יודעת. כן. 

יעל ישראלי נבו:


שלום, עו"ד יעל ישראלי נבו מהלשכה המשפטית של הממונה על השכר. אנחנו לא ידענו על הדיון ב-8 בערב לפני שבועיים, לצערי. 

היו"ר חיים כץ:


הוא לא היה ב-8, הוא היה ב-6. 

יעל ישראלי נבו:


פשוט יש סעיף שנודע לנו עליו רק עכשיו, זה סעיף קטן שאושר ואנחנו מבקשים להעיר הערה ממש קטנה לעניין הזה. 

היו"ר חיים כץ:


מאה אחוז. כשנסיים את החוק, לפני שנצביע על כל החוק, תרשמי לך, נעיר. אוקיי, תמשיכי. 

שימרית שקד-גיטלין:


פה יש הערה של משרד התמ"ת. 6ד, רוצה להוסיף איזה שהוא סעיף קטן. (ד) המנהל רשאי להעניק תעודת מתמחה גם למי שטרם מלאו לו 18.

היו"ר חיים כץ:


ויש למישהו פה הערות או הסתייגויות על העניין הזה? 

תמיר מעודי:


כן. מעודי תמיר, אני סגן יו"ר התאחדות החשמלאים בהתאחדות התעשייה והמלאכה. בדיון שעבר התעסקנו גם בעניין של הקמת מועצה שתדון בכל העניינים האלה של הרישיונות והתקנות, ורצינו לבקש שהמועצה---

היו"ר חיים כץ:


זה נוגע לקטע שהקראנו עכשיו? 

תמיד מעודי:


הוא גם נוגע.

היו"ר חיים כץ:


לא הוא גם. תיגע רק במה שנוגע לקטע שהקראנו עכשיו. 

תמיד מעודי:


אני חושב שהמועצה הזאת שרובם, מי שיושב שם, רובם זה מהנדסים, אני לא רוצה שהמועצה הזאת תיקח אליה את הכוח הזה ותפגום ותפגע ברישיונות. 

היו"ר חיים כץ:


אנחנו הקראנו עכשיו סעיף. שאלתי האם למישהו יש הערות לגבי הסעיף הזה. אתה באת ואמרת כן, יש לי הערות. רק לסעיף הזה, יש לך הערות? 

תמיר מעודי:


אני לא יודע אם המועצה מתעסקת עם זה או לא, אבל שלא יהיה לה אפשרות לפגום או לפגוע בנושא הזה של אותו בחור. 

 היו"ר חיים כץ:


כן, גבירתי.

שרית פיגלשטיין:


האם ניתן במקום המונח תקופה שיורה, לקבוע את התקופה שאליה מתכוונים בתוספת, ככל שתיקבע תוספת כזו? במקום להשאיר את זה פתוח? 

היו"ר חיים כץ:


את מבינה על מה אנחנו מדברים? סעיף ד – המנהל רשאי להעניק תעודת מתמחה גם למי שטרם מלאו לו 18. זה מה שאנחנו מדברים עליו. זה מה שאנחנו מדברים עליו. יש למישהו טענות לגבי סעיף ד' של התמ"ת? ד' קטן. אין? אוקיי, אז אנחנו נצביע על סעיף ד'. תקריאי אותו עוד פעם.

שימרית שקד-גיטלין:


המנהל רשאי להעניק תעודת מתמחה גם למי שטרם מלאו לו 18.

היו"ר חיים כץ:


ומי בעד, ירים את ידו. 

הצבעה
בעד – פה אחד

הסעיף אושר
תודה רבה. הסעיף הזה אושר. 

שימרית שקד-גיטלין:


בעמוד 8 יש פה סעיף קטן ב' שאנחנו אמרנו אותו בעל פה, אבל לא הקראנו אותו, אז אני ככה למען הסדר הטוב מעדיפה שנקריא אותו. 6ב(ב) לבחינות הרישוי יהיה רשאי לגשת מי שהשלים את תקופת ההתמחות. הבנתי שזו הייתה רוח הדברים בדיון הקודם. 

אמיל קויפמן:


יש לנו הסכמה עם תמ"ת.

היו"ר חיים כץ:


זה לא מעניין. יש למישהו הערות לגבי הסעיף הזה? 

אמיל קויפמן:


יש, יש. 

היו"ר חיים כץ:


מי אדוני, לפרוטוקול.

אמיל קויפמן:


אני מהתאחדות מהנדסי חשמל ואלקטרוניקה. אנחנו מציעים שמי שיוכל לגשת למבחן, יהיה זה שעשה שנה וחצי סטאז' מתוך שנתיים, שיוכל בסיום הסטאז' לעבור את הבחינה. 

היו"ר חיים כץ:


מה זה תקופת ההתמחות? באידיש זה סטאז'?

אמיל קויפמן:


כן.

היו"ר חיים כץ:


אז אתה רוצה שההתמחות, יהיה כתוב שהיא שנה וחצי?

אמיל קויפמן:


לא. שהמבחן הוא לא קשור להתמחות. 

היו"ר חיים כץ:


לבחינות הרישוי יהיה רשאי לגשת מי שהשלים את תקופת ההתמחות. מה זה התמחות? אמרת סטאז'.

אמיל קויפמן:


כן.

היו"ר חיים כץ:


בשפה של מהנדסים. 

אמיל קויפמן:


לא, זה שפה של משפטנים. דווקא תיקנו את זה. 

היו"ר חיים כץ:


כמה זמן זה ההתמחות? 

אמיל קויפמן:


ההתמחות זה שנתיים.

היו"ר חיים כץ:


אז מה כתוב פה? שיוכל לגשת למבחן בלי שעשה שנתיים.

דבורה אליעזר:


לאחר שנה וחצי התמחות. 

אמיל קויפמן:


לאחר שנה וחצי התמחות. 

היו"ר חיים כץ:


במקום שנתיים? 

דבורה אליעזר:


אתמול ישבו הגורמים המקצועיים והגיעו להסכמה שאמנם רשאי יהיה לקבל את הרישיון מי שעשה התמחות שנתיים. ניתן יהיה לגשת למכינה אחרי שנה וחצי של התמחות. 

שימרית שקד-גיטלין:


אבל לכל המקצועות זה התמחות של שנתיים? אם אני אכתוב כאן שנה וחצי, זה רלוונטי לכולם? 

כופר בן עמי:


לא, יש כאלה שהם שנה. 

היו"ר חיים כץ:


מי אדוני, לפרוטוקול?

כופר בן עמי:


שמי בן עמי, אני מנהל לענייני חשמל במשרד התמ"ת. יש כאלה שצריכים שנה. מדובר על אלה שצריכים שנתיים, יוכלו לגשת אחרי שנה וחצי מינימום מהבחינות, כי הבחינות לא נעשות כל הזמן. בערך יהיו פעמיים בשנה. 

היו"ר חיים כץ:

ומי שההתמחות שלו שנה? 

כופר בן עמי:


אז מי שההתמחות שלו שנה, אנחנו נשאיר את זה, כי שנה זה מינימום. אין פחות מזה. 

היו"ר חיים כץ:


ההתמחות שלו שנה וחצי, ייגש אחרי שנה? 

כופר בן עמי:


לא, אין שנה וחצי. יש שנה ושנתיים. 

היו"ר חיים כץ:


כן גבירתי.

לימור תוסיה-כהן:


השאלה אם אפשר לקבוע, יהיה רשאי לגשת מי שהשלים את תקופת ההתמחות שנקבעה בתקנות או בתוספת, איפה שנקבע תנאי כשרות, ושם אנחנו נקבע מתי הוא רשאי לגשת לאותה הבחינה? 

אמיל קויפמן:


זה בסדר.

כופר בן עמי:


מבחינתנו זה היינו הך. 

לימור תוסיה-כהן:


בסדר. 

שימרית שקד-גיטלין:


אוקיי, אנחנו מתכוונים לומר שהשר יקבע מהי תקופת ההתמחות המינימלית שאחריה אפשר לגשת לבחינות.

כופר בן עמי:


חיובי. 

היו"ר חיים כץ:


מתאים לכם גם, משרד המשפטים? 

לימור תוסיה-כהן:


כן.

היו"ר חיים כץ:


אוקיי. 

שימרית שקד-גיטלין:


אני מקריאה רק מהות ואני אחר כך אכנס לנוסח. השר יקבע את תקופת ההתמחות שיש להשלים כתנאי לגשת לבחינות הרישוי. 

היו"ר חיים כץ:


ומי בעד, ירים את ידו? 

הצבעה
בעד – פה אחד

הסעיף אושר
תודה רבה, וגם הסעיף הזה אושר. השר, באישור ועדת העבודה והרווחה. 

שימרית שקד-גיטלין:


בהתייעצות עם המועצה. 

לימור תוסיה-כהן:


אפשר פשוט להוסיף לתוספת, שישלים את תקופת ההתמחות שנקבעה בתקנות או בתוספת.  

לימור תוסיה-כהן:


לא, יכול להיות שתקופת ההתמחות שתיקבע בתוספת, היא תקופת ההתמחות המלאה. תיקבע שם שנתיים התמחות. אבל עדיין נקבעו הוראות מיוחדות שהוא יכול לגשת למבחנים לפני.

לימור תוסיה-כהן:


אבל במסגרת הבחינות שאת קובעת, את קובעת מתי הוא יכול לגשת אליהן, ואז שם את מסבירה את זה. 

שימרית שקד-גיטלין:


אני חושבת שזה ייתן מענה. הלאה. אני רואה ב-6 איקס. זה סעיף שעוד לא דנו בו בכלל. 


אחרי סעיף 13 יבוא: 

"תיקון התוספת 13א. שר התעשייה המסחר והתעסוקה לאחר התייעצות עם המועצה ובאישור ועדת העבודה הרווחה והבריאות של הכנסת, רשאי לתקן את התוספת בצו".

היו"ר חיים כץ:


ולמישהו יש הערות לגבי זה? אין לאף אחד הערות? אז אנחנו נצביע על הסעיף הזה. מי בעד, ירים את ידו.

הצבעה
בעד – פה אחד

הסעיף אושר
 תודה רבה, וגם הסעיף הזה אושר. 

איגור סטפנסקי:


בעניין סעיף 6ד, אם אני זוכר נכון, 6ד(א), מה שמופיע כאן זה שהמנהל רשאי להעניק תעודת מתמחה לאדם בתקופת התמחות במקצוע חשמל לפי חוק זה, לתקופה שיורה, ואם אני זוכר והבנתי נכון, בדיון הקודם דובר שתקופת ההתמחות לא תהיה מוגבלת, זאת אומרת אדם יוכל לקבל תעודת מתמחה עד שהוא יעבור את הבחינות. 

שימרית שקד-גיטלין:


נכון. לא הגבלנו בחוק כמה הוא רשאי לתת. המנהל רשאי לתת לתקופה שיורה. לא הגבלנו שבחוק תעודת מתמחה יכולה להיות בתוקף עד שנתיים. 

איגור סטפנסקי:


כי זה החוק נותן למנהל את האפשרות להגביל את זה. 

שימרית שקד-גיטלין:


לכל תעודה, בדרך כלל יש לה איזה שהוא תוקף מסוים. 

היו"ר חיים כץ:


אוקיי, עמוד 10, סעיף 7.

שימרית שקד-גיטלין:


פה יש הצעת ההנדסאים והמהנדסים שמשרד התמ"ת מתנגד לה. 

בסעיף 7 (א) אחרי "לעניין סעיף 6", יבוא "ובת שלושה חברים", ואחרי "ושאר חבריה יהיו מומחים בעבודות חשמל" יבוא "כשלפחות אחד מהם יהיה בעל רישיון זהה לרישיון אותו מבקש העורר". 

ממשרד התמ"ת נאמר לי, לפחות אתמול, שהוא מתנגד, ושההצעה שלו היא בסעיף 7(א) במקום "השר" יבוא "שר התעשייה המסחר והתעסוקה". 

היו"ר חיים כץ:


למישהו יש הערות על הסעיף הזה? 

 אליהו אבישר:


אני ממשרד השיכון. אני חושב שאם אנחנו נותנים את הסמכות למשרד התמ"ת להחליט על הרישיונות, מן הדין שמשרד אחר יהיה זה שיש לו את הסמכות---

היו"ר חיים כץ:


זה בין המשרדים. 

אליהו אבישר:


לא,  השר. 

היו"ר חיים כץ:


בין השרים. 

כופר בן עמי:


אנחנו לא מתנגדים, אבל מה שהיינו, מבחינתנו גם סיכמנו את זה מבחינתנו אתמול, שלא יהיה לכל רישיון, כי אז זה באמת יהיה כמות גדולה, אלא שיהיו שניים נוספים. שמוסמך יהיה אחד שיהיה אפשרות למוסמך ומטה, והשני יהיה הנדסאי, שיהיה להנדסאים והטכנאים. מבחינתנו, אין לנו בעיה. 

דבורה אליעזר:


 המשמעות של הסעיף הזה, שזה בוועדת ערר צריך למנות בעצם בנוסף לשופט, בעצם צריך לעשות 12 ועדות עררים, שזה מבחינה בירוקרטית זה משהו שיהיה מאוד מאוד קשה. אז תסבירו לי למה הסכמתם בסעיף הזה, כדי שיהיה ברור לוועדה וגם זה ישתקף בנוסח. 

שימרית שקד-גיטלין:


כרגע איך שדבי מבינה את זה, זה נכון. 

כופר בן עמי:


אני אסביר את זה. זה בדיוק זה מה שאמרתי, ואני אסביר שוב. הכוונה היא שלא יהיו לכל ה-12. יהיו  3 בלבד. זאת אומרת, יהיה את רמת המהנדס ורמת ההנדסאי ורמת המוסמך בלבד. לא כל ה-12. נכון, גם אנחנו מבינים את הבירוקרטיה. אנחנו לא רוצים שיהיו כל ה-12. לכן אמרנו, וההנדסי יהיה אותו אחד שייצג את ההנדסאי והטכנאי, והמוסמך יהיה אחד שייצג את כל החשמלאים. זאת הכוונה. מבחינתנו, נכון, זה יותר אנשים, אבל מבחינתנו זה בסדר. 

שימרית שקד-גיטלין:


אוקיי, אז יהיו 3 רמות: חשמלאי, הנדסאי או טכנאי ומהנדס. 

היו"ר חיים כץ:


ומבחינת התמ"ת זה בסדר? 

כופר בן עמי:


כן, התשובה היא כן. 

היו"ר חיים כץ:


ולמישהו אחר? כן אדוני. 

אליהו אבישר:


צריך להוסיף גם, יהיה מהם בעל רישיון זהה או מעל. כי לפי ה-3 רובריקות, אז חייב להיות מישהו מעל. 

כופר בן עמי:


הוא צודק. הוא צודק. לטכנאי לא יהיה אותו טכנאי, יהיה הנדסאי שזה הוא יהיה מעל. הוא צודק.

היו"ר חיים כץ:


ולהנדסאי יהיה מהנדס?

כופר בן עמי:


לא. להנדסאי יהיה הנדסאי. להנדסאי יהיה הנדסאי, זה בדיוק העניין. הנדסאי ייצג את כולם, גם את ההנדסאים וגם את הטכנאים. 

היו"ר חיים כץ:


אבל הוא אומר מדרג מעל. 

כופר בן עמי:


לא, לא. לא מה שאמרנו, שיהיה מקביל. להנדסאים טכנאים יהיה אחד שהוא יהיה הנדסאי. לחשמלאים יהיה אחד שהוא מוסמך. למהנדסים יהיה אחד. יהיה 3 דרגות, וייצגו גם את אלה שמתחתיהם, ברמה שהם צריכים. 

שימרית שקד-גיטלין:


אם אתה מחשיב הנדסאי מעל טכנאי, אז אם טכנאי יכול לייצג גם את ההנדסאי---

כופר בן עמי:


אז אמרנו, הוא יהיה הנדסאי, מה שאמרנו. יהיה רק הנדסאי. אמרנו את זה.  

שימרית שקד-גיטלין:


רק הנדסאי יכול לייצג את הטכנאי. 

כופר בן עמי:


נכון. 

דבורה אליעזר:


הסעיף הזה, אנחנו נידרש להוראות תחילה ותחולה, כי צריך להקים את הוועדות העררים החדשות. 

היו"ר חיים כץ:


בסדר גמור? 

אלכס מילר:


כמה זמן?

דבורה אליעזר:


אני לא יודעת, אבל זה יכול לקחת לפחות שנה. זה עניין של מינויים. 

אלכס מילר:


כמה אנשים צריכים להיות? 

דבורה אליעזר:


צריכים להיות עוד שלושה. 

אלכס מילר:


עוד שלושה אנשים למנות, שנה? 

דבורה אליעזר:


אבל צריך לבדוק ניגוד עניינים. הדברים האלה לוקחים זמן. גם אם זה נראה מאוד פשוט, ברגע שמגיע הטופס של אותו מועמד, יכולים להתגלות ניגודים עניינים ובעיות, וצריך לפנות למישהו חדש שיכול לעשות את התפקיד. זה יכול לקחת זמן. לכן אני אומרת ששנה זה נראה לי זמן סביר. 

כופר בן עמי:


בואו, אני אגיד עוד מילה לפרוטוקול. המשמעות היא לא משמעות כבדה, כי בעצם לשנתיים האחרונות לא היה אפילו ערר אחד. זה לא משהו שכל יום יש לנו עשרה עררים. 

 אלכס מילר:


אבל תשמע, כמנגנון שאתה מקים איזה שהוא מערכת, אם אין לך מנגנון ערר, המערכת מתקשה לעבוד, שבעצם אם כבר יקרה ואין לך מנגנון ערר, אז מה תגיד? 

כופר בן עמי:


המנגנון קיים היום, אבל אין את הנציגות של כולם. המנגנון קיים והוא עובד. אנחנו נעמוד כאן בחצי שנה. 

לימור תוסיה-כהן:


אנחנו אומרים שתהיה ועדת ערר. אז אני מקריאה: "במקום בת שלושה חברים", יבוא: "ושאר חבריה יהיו מומחים בעבודות חשמל כשלפחות אחד מהם יהיה בעל רישיון חשמלאי או הנדסאי או מהנדס לפי העניין". באותו סעיף, שבסעיף 7(א), במקום "השר" יבוא "שר התעשייה והמסחר והתעסוקה". 

דבורה אליעזר:


הסמכות כבר ניתנת, אבל כיוון שבסעיפים אחרים אנחנו ממנים את השר עצמו, אז למען הסדר הטוב. אבל הסמכות כבר קיימת לשר התמ"ת. 

כופר בן עמי:


הערה: במקום מומחה, היינו רוצים שיופיע פה, בעל רישיון של 5 שנים לפחות, כי הגדרה של מומחה היא הגדרה בעייתית. אנחנו לא היינו רוצים שיהיה ויכוחים על זה. 

היו"ר חיים כץ:


ולמישהו בשולחן הזה זה מפריע? 

שימרית שקד-גיטלין:


על איזה רישיון?

כופר בן עמי:


רישיון המתאים לאותו אחד שיושב בוועדה. 

שימרית שקד-גיטלין:


לא. בוא נעשה סדר. יש שלושה חברים. 

כופר בן עמי:


יש שופט ועוד שניים. 

שימרית שקד-גיטלין:


אחד מהם צריך להיות בעל רישיון זהה לרישיון. 5 שנים הוא צריך להיות עם אותו רישיון שזהה לרישיון של המבקש. החבר השלישי במועצה, הוא לא צריך להיות עם רישיון זהה לרישיון של המבקש. הוא, צריך להיות לו רישיון 5 שנם, אבל איזה רישיון? יכול להיות שהוא כבר עם רישיון של עוזר חשמלאי כבר 5 שנים. 

כופר בן עמי:


הרישיון המינימלי בכל הוועדות האלה, זה עכשיו יהיה חשמלאי מוסמך. לא יכול להיות שיהיה עוזר, וצריך להיות לו מינימום 5 שנים רישיון. 

שימרית שקד-גיטלין:


לא כתוב פה בחוק באף מקום שצריך להיות מינימום 5 שנים של רישיון חשמלאי מוסמך. אתה אומר לי את זה בתורה שבעל-פה. אתה צריך לכתוב את זה. לא כתוב את זה, ולכן אם אני כותבת 5 שנים מעל רישיון, יכול להיות גם 5 שנים רישיון של עוזר. זה לא כתוב. 

כופר בן עמי:


את צודקת, אבל לא ממנים מישהו כזה שיהיה בוועדה. במקום המילה "מומחים" תופיע מילה אחרת, זה הכול. 

שימרית שקד-גיטלין:


בן עמי, אם לא ממנים, לא היית צריך בכלל את כל הסעיף הזה, אלא אתה היית ממנה את מי שאתה רוצה כמו שהיית עושה עד היום. אתה כבר נכנס לפרטים, אתה חייב כבר לכתוב הכול. אם אתה לא רוצה, תשאיר את המומחים לעבודות חשמל ואתה תחליט מי זה מומחה לעבודות חשמל ותמנה, ואל תתקן את הסעיף. 

אליהו אבישר:


הוא רק מגדיר מומחה כ-5 שנים. זה הכול. 

שימרית שקד-גיטלין:


אז 5 שנים עם לפחות רישיון של חשמלאי מוסמך. 

לימור תוסיה-כהן:


מבחינת נוסח אולי כדאי להיצמד לנוסח שקיים בחברי המועצה, כדי שלא יהיה לנו מקום לפרשנויות אחרות. גם שם הייתה כוונה דומה, אם אני הבנתי נכון. 

שימרית שקד-גיטלין:


אוקיי. אז אחד הוא השופט, אמרנו. השני הוא חשמלאי, הנדסאי או מהנדס לפי העניין, שלפחות יש לו 5 שנים רישיון, שהוא זהה לרישיון של המבקש, והשלישי הוא אדם אחר שהוא לפחות 5 שנים, שיש לו לפחות רישיון חשמלאי מוסמך, לפחות 5 שנים. 

דבורה אליעזר:


את חוזרת ל-12 סוגים של רישיונות? זאת לא הייתה הכוונה.

שימרית שקד-גיטלין:


לא, לא. אולי תעזבו את החבר השלישי? אתם רוצים להשאיר את הסעיף כמו שהוא היום, וזה? 

כופר בן עמי:


לנו אין בעיה שהסעיף יישאר. 

שימרית שקד-גיטלין:


אבל בלי הרישיון של המבקש. 

היו"ר חיים כץ:


כן גבירתי.

לימור תוסיה-כהן:


הותרת הנוסח הקיים עם המומחיות, באת ייצור אולי קושי להבין מה זה מומחה, ולכן כן כדאי להגיד. אם משרד התמ"ת עומד על זה שלא צריך להגדיר מה זה מומחה, אז אפשר. 

דבורה אליעזר:


אין לנו בעיה שיהיה כתוב כך: השר ימנה ועדת עררים לפי סעיף 6, כיו"ר הוועדה ישמש שופט שימונה בהמלצת שר המשפטים, ושאר חבריה יהיו: חשמלאי, הנדסאי או מהנדס, לפי העניין. כמובן שאפשר גם להבהיר בסעיף קטן ב את ההערה של חברי. 

שימרית שקד-גיטלין:


אבל רק אחד אמרנו, צריך להיות עם זהה. 

דבורה אליעזר:


אנחנו אומרים שתתמנה ועדת עררים, ואז אמרנו ששאר החברים יהיו מומחים בעבודות חשמל. במקום מומחים בעבודות חשמל, יבוא: חשמלאי, הנדסאי או מהנדס חשמל, ואז אפשר לבוא ולומר את ההערה, שדרגה נמוכה לא יישב בוועדת עררים, נגיד חשמלאי לא ישב בוועדת עררים של מהנדס, וכיוצ"ב. 

שימרית שקד-גיטלין:


לא, אבל הם רוצים עוד משהו. זה לא באופן אקראי שיהיה חשמלאי, הנדסאי או מהנדס, אלא מי שדנים בעניין שלו בוועדה, יהיה לו רישיון זהה לרישיון.

דבורה אליעזר:


זה העניין. אנחנו אמרנו, אנחנו לא מסכימים ל-12 רישיונות ,אבל כפי שבמועצה אמרנו, לא נגיד שיהיו חברים במועצה נציגים של 12 הרישיונות, אלא רק של החשמלאים, הנדסאים ומהנדסים. אותו הדבר כאן. בעצם יש שם או חשמלאי או הנדסאי או מהנדס, וזה יהיה מתאים לרמת ההשכלה של אותו מבקש שנפגע מהחלטתו של המנהל. 

שימרית שקד-גיטלין:


דבי, לפי הנוסח שאת הצעת, שניהם יהיו. את לא רוצה אבל ששניהם יהיו. את רוצה שיהיה ייצוג לעוד כמה אנשים.  

דבורה אליעזר:


לפחות אחד מהם. 

שימרית שקד-גיטלין:


ומי יהיה השני? 

דבורה אליעזר:


השני יכול להיות מומחה בעבודות חשמל. 

שימרית שקד-גיטלין:


אוקיי. אז השני מומחה בעבודות חשמל?

דבורה אליעזר:


כן. 

שימרית שקד-גיטלין:


ואחד מהם חשמלאי, הנדסאי או מהנדס לפי הרישיון שלגביו מתקיים הדיון. 

היו"ר חיים כץ:


תקריאי את הנוסח מהתחלה. 

שימרית שקד-גיטלין:


השר ימנה ועדת עררים כיו"ר הוועדה יהיה שופט שיומנה בהמלצת שר המשפטים. חבר אחד שלה יהיה מומחה בעבודות חשמל והשני יהיה חשמלאי, הנדסאי או מהנדס. שאר חבריה יהיו מומחים בעבודות חשמל, כשלפחות אחד מהם יהיה בעל רישיון מהנדס או הנדסאי או חשמלאי מוסמך, לפי הרישיון שלגביו מתקיים הדיון. 

היו"ר חיים כץ:


וזה מתאים לאלה שיושבים סביב השולחן הזה? אם זה מתאים, אנחנו נצביע על ההגדרה הזאת. 

שימרית שקד-גיטלין:


ובמקום "השר", "שר התעשייה המסחר והתעסוקה". 

היו"ר חיים כץ:


כן. 

שימרית שקד-גיטלין:


רגע, בנוסח שהקראתי לא דיברתי על ה-5 שנים. אנחנו נשארים עם ה-5 שנים? 

קריאה:


כן.

שימרית שקד-גיטלין:


לגבי החבר ההוא, שהוא הנדסאי, מהנדס, יש לו את הדרישה של 5 שנים. 

היו"ר חיים כץ:


ואנחנו נצביע על הסעיף הזה. מי בעד, ירים את ידו. 

הצבעה
בעד – פה אחד

הסעיף אושר
כל חברי הכנסת שנמצאים בחדר הזה, תמכו בסעיף הזה. אין מתנגדים ואין נמנעים. וגם הסעיף הזה אושר. ואנחנו עוברים ל-7(2)

שימרית שקד-גיטלין:


אוקיי. בסעיף 7(ב), במקום "לפי הסעיפים 5 ו-5א רבתי לפקודת ועדות חקירה" יבוא "לפי סעיפים 9 עד 11 לחוק ועדות חקירה". 

שרית פיגלשטיין:


יש לנו הערות. שרית שפיגלשטיין, משרד המשפטים.  לא ברור לנו למה ועדת העררים צריכה סמכויות כאלה נרחבות שלפי חוק ועדות חקירה אנחנו מדברים על סמכויות של כפיית עדות אדם בפני הוועדה. מי שלא מופיע בפני הוועדה, יכולים להטיל עליו קנס כספי.

שימרית שקד-גיטלין:


איזה סעיפים אתם מציעים להעניק לו? איזה סמכויות, לפי איזה סעיפים לפי חוק ועדת חקירה? 

שרית פיגלשטיין:


למה ללכת לחוק ועדות חקירה, אני שואלת בכלל. 

שימרית שקד-גיטלין:


כי הפקודה בוטלה. 

שרית פיגלשטיין:


אנחנו נשמח לדעת איזה סמכויות את רוצה להעניק  לוועדה, ובהתאם לנסח אותם. 

שימרית שקד-גיטלין:


אני רציתי לתת לה 9 עד 11 לחוק ועדות חקירה. אז השאלה אם אתם מציעים משהו אחר? אז תציעו. השאלה רק מה אתן מציעות במקום? 

שרית פיגלשטיין:


אפשר לחשוב על זה שהוא יתייצב בפני הוועדה. לא, לא צריך שנה. אנחנו מוכנים אחר כך לשבת איתך ולנסח את זה. אנחנו לא חושבים שלהטיל מאסר שנתיים על מי שלא התייצב להופיע בפני הוועדה, זה קצת מוגזם.  

שימרית שקד-גיטלין:


אם אתם חושבים שצריך להיות משהו אחר, בבקשה. היום יש כבר סעיפים לפי הפקודה. 

לימור תוסיה-כהן:


איזה סעיפים חלים היום, את יודעת להגיד? 

שימרית שקד-גיטלין:


5 ו-5א. 

היו"ר חיים כץ:


אני גם חושב ששנתיים מאסר, מי שלא מופיע זה מוגזם. 

שימרית שקד-גיטלין:


בסדר, אז אנחנו משאירים את זה. 


8. תחילתו של חוק זה ביום--- אז גם אנחנו לא נחליט עדיין מה התחילה. 


אוקיי, פה בעצם הנושא העיקרי, בסופו יבוא: התוספת. בעצם התוספת רלוונטית להגדרות רישיון לעבודות חשמל, מקצוע חשמל וסעיף 6. אני מקריאה סעיף 9. 


בתוספת זו,


"מתח נמוך" – מתח ששיעורו בפעולה אינו עולה על 1000 וולט בין המוליכים.


"מתח גבוה" – מתח ששיעורו בפעולה עולה על 1000 וולט בין המוליכים.


"מתח עליון" – מתח ששיעורו בפעולה עולה על 33,000 וולט בין המוליכים.


סוג הרישיון 
תנאי הכשירות
עבודות החשמל. 


השמות של בעלי המקצוע יישארו עם הפעם הקודמת. כל השמות כבר סגורים. תנאי הכשירות לא סוכמו. זה עניין מקצועי. 

איגור סטפנסקי:


סטפנסקי איגור, מנהל לענייני חשמל במשרד התשתיות. א', מה שאני מבקש, אנחנו מוכנים לתת את ההגדרות יותר מדויקות לגבי מתח נמוך, מתח גבוה ומתח עליון. 

היו"ר חיים כץ:


מה זה אתם מוכנים?

איגור סטפנסקי:


לא, כאילו להוציא את הנוסח יותר מעודכן. זה לא מעודכן. 

היו"ר חיים כץ:


אז מה מעודכן? 

איגור סטפנסקי:


מעודכן למשל מתח גבוה, זה לא רק שזה עולה על 1000 וולט בין המוליכים. זה נוסח יותר מעודכן. זה הכול. אז מתח גבוה, מתח בין מוליכים העולה על 1000 וולט, שאינו עולה על 50 קילו וולט נומינלי למשל. מתח נמוך מאוד זה מתח בין המוליכים העולה על 50 וולט ואינו עולה על 1000 וולט. 

היו"ר חיים כץ:


מה הקטע במתח הנמוך? הקטע שהוא צריך להיות בעל 50 וולט? הוא כתב לך, לא עולה על 1000 וולט בין המוליכים. אז מה אתה מחפש, שיהיה כתוב את הרף התחתון של ה-50 וולט? 

איגור סטפנסקי:


אתה מסכים שהבטריות ב-6 וולט זה לא מתח נמוך. זה מתח נמוך מאוד. 

היו"ר חיים כץ:


נכון. ו-1.5 וולט זה בסדר? 

איגור סטפנסקי:


אז בהגדרה הזאת 1.5 וולט זה גם מתח נמוך. דבר שני, כשאנחנו מדברים על מתח עליון, אז פה כתוב, עולה על 33,000 וולט. אז דבר אחד, שיש לנו גם מתח על. מתח עליון, יש תקנות אחרות. זה עד 220 קילו וולט, ואחר כך זה כבר מתח על.  אני זה מה שאני אמרתי. אני אתן את ההגדרות. דבר טכני. 

היו"ר חיים כץ:


לא יודע, אבל אם הכניסו את זה, אז הוא צודק. סוללה של 1.5 וולט, זה מתח נמוך? 

אלי כהן:


האמת היא שאין לזה קשר, כי מדובר ברישיונות, ומתח נמוך ומתח נמוך מאוד לא רלוונטי לרישיונות.

היו"ר חיים כץ:


אבל אם אתה עושה הגדרות, הוא אומר תשמע, בוא תגדיר. 

איגור סטפנסקי:


חברים, אם לא מזכירים את המתח עליון, אז תוציאו בכלל הגדרה. אם מזכירים את המתח נמוך, אז צריך הגדרה. ההגדרה צריכה להיות בתאום עם תקנות אחרות, בהתאמה. אי אפשר ככה. אבל זה דבר טכני פרופר. 

אלכס מילר:


אדוני היו"ר, אני חושב שיש פה היבטים שהם היבטים ממש לא לחקיקה ראשית. אני חושב שאפשר להסדיר את הדברים האלו במועצה שקמה---

היו"ר חיים כץ:


כן, אבל אם אתה כותב בחוק, אז תכתוב מדויק. אם אתה מגדיר הגדרות בחוק, אז תגדיר הגדרות נכונות. כן. 

דבורה אליעזר:


כאמור, ההגדרות האלה צריכות לשמש בעצם את מה שייקבע כאיחוד פעולות של המקצועות השונים, ונכון להיום יש הסכמה שקביעת הכשירויות וקביעת איחוד הפעולות, זה משהו שלוקח יותר זמן. אין הסכמה מה לכתוב בתוספת עדיין בקשר לכשירויות ובקשר לאיחוד הפעולות, וזה המצב היום. אז השאלה איך להתקדם מכאן. משרד התמ"ת אמר, זה לא משהו שמסוכם עם הממשלה, ויכול להיות שלמשרד המשפטים יש הסכמות בעניין הזה.

היו"ר חיים כץ:


בעניין מה? בעניין הגדרת גובה המתח?

דבורה אליעזר:


לא, לא. זאת לא שאלה של מתח. המתח רק ישמש אותנו לקבוע את איחוד הפעולות. כל עוד אנחנו לא קובעים את איחוד הפעולות, אין טעם להגדיר מהו המתח הנכון. 

אלי כהן:


כשירויות סוכם. 

דבורה אליעזר:


כשירויות, אני לא בטוחה שסוכם עד הפרט האחרון, כיוון שמבטלים את החניכות. החניכות עדיין קיימת. לא חשבו על הדברים עד הסוף בעניין הזה, ולכן או שיתנו לנו עוד כמה זמן לבחון ולכתוב את זה באופן מסודר בתוספת, או שהמועצה תקבע והדברים ייקבעו בתקנות או בתוספת, אבל צריך לחשוב על זה כיוון שזה לא שאין כוונה להסכמות, פשוט הדברים הם קצת יותר מורכבים ודורשים קצת יותר זמן. 

היו"ר חיים כץ:


כן אדוני. 

שלום בן משה:


אני מנהל האגף להכשרה מקצועית, משרד התמ"ת. להערכתי אין סתירה בעניין. הדיבור מה שאמרת, ייעשה, אני מציע, במועצה, כל הפרטים האלה. אם יש פה הגדרה בחוק, מה זה מתח גבוה, ההגדרה חייבת להיות מדויקת. 

שימרית שקד-גיטלין:


היא אומרת, אם אנחנו לא קובעים היום את התנאי כשירות, אין צורך להיכנס להגדרות. הדיון היותר עקרוני לא צריך להיות בהגדרה של הוולט בדיוק. הדיון היותר עקרוני צריך להיות האם הכשירות תהיה מוסדרת כאן בתוספת, או אם היא תהיה מוסדרת בתקנות בהמשך. 

היו"ר חיים כץ:


כן אדוני.

יעקב שינבוים:


אני ממשרד החינוך. אני רוצה רק לתקן. ההתייחסות היא לא לגבי תנאי הכשירות צריכה להיות, אלא לגבי עבודות החשמל, הגדרת המתחים. 

קריאה:


גם וגם.

יעקב שינבוים:


הוסכם. בתנאי הכשירות זה לא מופיע בכלל, מילה לגבי סוגי המתחים. 

היו"ר חיים כץ:


כן אדוני.

אלכס מילר:


אדוני היו"ר, אני מציע באמת שכאשר אנחנו מדברים על הדברים שהם מפרטים סוגיות שהן סוגיות מקצועיות, וכאשר כל החוק בעצם מקים מועצה שהיא מועצה מקצועית לטובת העניין הזה, אז אני מציע להשאיר את כל העניין הזה למועצה, עם התקנות שיגיעו גם בסופו של דבר לוועדה, ונאשר את זה בנפרד. אני מציע שמכל התוספות האלה אנחנו נשאיר רק את מה שכבר אישרנו, את הנושא של השמות, של מה שאישרנו כאן בוועדה בשבוע שעבר או שבועיים, וכל השאר אנחנו נכתוב שזה ידון במועצה מקצועית ויעבור דרך התקנות של השר, כי פשוט להיכנס לדברים האלה, אנחנו לא נצא מזה.              

היו"ר חיים כץ:


אני מקבל שבתקנות יקבעו את כל הכללים האלה. 

שרית פיגלשטיין:


אפשר. זה הלב של החוק. אפשר להשאיר את החוק הזה בלי הלב שלו? 

אלכס מילר:


זה לא הלב. הלב זה מועצה. 

שרית פיגלשטיין:


הלב זה מועצה, זה מה שאתם רציתם. 

היו"ר חיים כץ:


אבל הלב של החוק זה לא גובה המתח. לא אם זה 33K או אם זה 34K. 

שרית פיגלשטיין:


נכון, אבל זה מי רשאי לבצע איזה פעולה, נכון?

היו"ר חיים כץ:


כן, אבל זה לא בדיוק של גובה המתח. 

איגור סטפנסקי:


רק דבר אחד. אי אפשר להגיד מה זה מתח נמוך, תלוי באיזה רישיון מותר לעבוד במתח נמוך. מתח נמוך זה בין לאומי.

היו"ר חיים כץ:


היינו שם כבר. אמרנו שאנחנו מקבלים את זה ונתקן. 

איגור סטפנסקי:


לא, אבל  דבי אמרה שכאילו---

היו"ר חיים כץ:


אמרה. מותר לה להגיד מה שהיא רוצה. 

איגור סטפנסקי:


אוקיי. 

היו"ר חיים כץ:


מותר לה להגיד מה שהיא רוצה פה. אוקיי דבי, אנחנו הולכים על  הקטע שהמועצה תקבע, או שאנחנו הולכים לפי הכללים שרשומים בתקנות החשמל, המתחים השונים? תחליטו. 

קריאה:


אנחנו בעד שהמועצה תחליט.

היו"ר חיים כץ:


כן אדוני.

אליהו אבישר:


אני ממשרד השיכון. מאחר ואנחנו מגדירים פה את המקצועות וכל מקצוע אנחנו מגדירים בדיוק באיזה מתח הוא עכשיו יתעסק, ויותר מזה, מאחר ויש לנו פה מתמחים, אסור לנו להשאיר את המתמחה באיזה תחום שאנחנו לא יודעים איפה הוא נמצא.  ולכן חייב להיות הגדרה מדויקת בדיוק לכל המתחים, ולא משהו שייקבע על ידי מועצה.  

היו"ר חיים כץ:


בקשה.

שרית פיגלשטיין:


אני לא מבינה איך אפשר לקבוע עכשיו תוספת ריקה כשהשינוי שלה או הקביעה שלה תיעשה בצו. רק השינוי שלה יכול להיעשות בצו. את לא יכולה לקבוע עכשיו את התוספת ריקה. 

שימרית שקד-גיטלין:


אפשר יהיה לקבוע בתקנות. אפשר יהיה לקבוע בתוספת. 

היו"ר חיים כץ:


ויקבע בתקנות. וזה נעשה בעשרות חוקים, לא רק בחוק החשמל. 

שרית פיגלשטיין:


כן אדוני, אבל בישיבות המוסכמות שנערכו בינינו, ויתקנו אותי גם נציגי האיגודים השונים, הוסכם שהכישורים והדרישות מאותם בעלי מקצוע, יעלו לתוספת של החוק. 

היו"ר חיים כץ:


אבל אנחנו לא עובדים אצלכם. הסיכומים ביניכם לא מעניינים את הוועדה. הסיכומים ביניכם לא מעניינים את הוועדה. אנחנו לא עובדים אצלכם. אנחנו נבחרנו לכנסת ואתם כלי שרת לעזור לנו לחוקק יותר טוב. אבל אתם לא המחוקקים. תכניסי לך את זה טוב לראש.

שרית פיגלשטיין:


זה ידוע לי. 

היו"ר חיים כץ:


לא ידוע לכם. נראה לי שלא. עצם ההתפרצות שלך וההתנהלות שלך בדיון, גם כן לא נראה שאת יודעת איפה את נמצאת. לא נראה לי. אולי בוועדה אחרת את באה ומתנהגת ככה ואת רגילה שעובדים אצלכם. אז ככה נראה לי. יכול להיות שאני טועה. יחד עם זה, פה הוועדה תחליט מה שהיא חושבת שצריך. אתם, יהיה לכם את הזכות להסתייג, למשוך, אם זה חוק ממשלתי, לעשות את כל התהליך בדרך שלכם. ככה זה עובד. 

שרית פיגלשטיין:


נכון.

היו"ר חיים כץ:

ככה זה עובד.

שרית פיגלשטיין:

כך זה יהיה. 

היו"ר חיים כץ:


עכשיו, אם את רוצה להגיד משהו, את יכולה להגיד. 

שרית פיגלשטיין:


מה יוסיף מה שאני אומר? מאחורי הרעיון של הסדרת עיסוק, עומד הרעיון שאנחנו לא נפגע באדם שזה העיסוק שלו, ולכן אמרנו שאנחנו נעלה את מה שקבוע בתקנון, לחוק. זה היה הרעיון. אם השאלה היא טכנית, זה יהיה בתקנות או בתוספת, והאם דרוש רק עניין של זמן כדי להכריע בשאלה הטכנית הזאת במהות וכדי אחר כך להכריע האם זה יעלה לתוספת או התקנות? אז האם השאלה היא עניין של זמן, דרוש לכם זמן כדי ללבן את העניינים עם האיגודים? 

אלכס מילר:


אדוני היו"ר, אני חייב. יש לך תאריך מתי החוק הוגש פעם ראשונה לכנסת ישראל? 

שרית פיגלשטיין:


הצעת החוק הפרטית? 

אלכס מילר:


כן. זה חוק פרטי, זה לא חוק שלכם. זה חוק פרטי. אני לא ראיתי פה חוק ממשלתי. פעם ראשונה מתי הוגש חוק?

שרית פיגלשטיין:


לא יודעת. אדוני אולי יודע? 

אלכס מילר:


הגיש אותו אם אני לא טועה, חבר הכנסת יורי שטרן ז"ל. את יודעת מתי זה היה? זה היה בכנסת ה-17. את עכשיו יושבת כאן ושואלת את תמ"ת האם אתם צריכים עוד זמן כדי לקבוע? כמה זמן עוד צריך בשביל לקבוע את הדברים? אם ברגע עד היום לא נקבע, אז הם גם לא יקבעו בעוד 20 שנה, כל עוד מדובר על החוק. מבחינתנו, כל הסיפור הזה, הוא התגלגל יותר מדי זמן. יותר מדי זמן. יש פה עניין טכני. יש פה עניין טכני. לקבוע בהיבט שהוא היבט בין לאומי מה זה הוולטים, שבעצם מה זה מתח נמוך, מה זה מתח גבוה, שהמועצה לפי החוק שקמה, צריכה לקבוע את זה בצורה מסודרת הרבה יותר. גם שם זה אפשר לקבוע, גם פה, גם בתקנות. אם אנחנו מתעקשים עכשיו על העניין הזה של 3 שורות להכניס את זה אל תוך החוק, זה לא יהיה. זה לא יהיה. חבל להתעכב על זה. 

היו"ר חיים כץ:


מה שאמר חבר הכנסת אלכס מילר לפרשנות, שממשלת ישראל רוצה להעביר חוק שהוא יהיה מורכב ובנוי מאלפי חורים, אלפי חורים, הם באים לפה ואומרים, יש לכם יום אחד. יום אחד, וראה חוק ההסדרים. יום אחד. ותדונו ותעשו, וכשבאים לפה, חוק שכולו בקושי 7 שנים. יש לנו זמן. שזה המציע, ועדת בכר, שנגעה לא בגובה המתח, אם זה K33 או K34. זה כבר לא משנה בכלל. לא משנה אם זה K33 או 40K. לא משנה. באמת שלא משנה. מי שמטפל ב-K33, עזבו רישיונות, יכול לטפל ב-40.  אבל כשבאה ועדת בכר ושנוגעת בכל החסכונות של כולנו, בכל המתווה של החיים שלנו, עושים את זה ביום. ביום אחד. באים לפה, חותכים, מלא חורים, בלי זה ואחר כך הכנסת עומדת שנים רק בשביל לתקן. אז זה דורש נאה וקיים. 

דבורה אליעזר:


אדוני, אם השר בסופו של דבר יכול לקבוע בתוספת לחוק ולא למלא את התוספת עכשיו, אז יהיה יותר נכון משתי סיבות: סיבה אחת, שהתוספת לחוק זה ייצור כיליים. בסופו של דבר אפשר מצד אחד לשנות אותו כמו תקנה, בצו. מצד שני זה יהיה בסופו של דבר בחוק הראשי, ולכן אם לא נדרש עכשיו למלא את התוספת וניתן יהיה למלא את התוספת כאילו הותקנו תקנות, אז צריך שזה יהיה בתוספת לחוק, ולא בתקנות. 

לימור תוסיה-כהן:


לטעמנו אי אפשר לעשות תוספת ריקה. אפשר לוותר על הקטע של התוספת ולהותיר את כל העניין בתקנות כפי שזה עד היום. 

שימרית שקד-גיטלין:


הסוגיה אם אפשר לאשר תוספת ריקה היא סוגיה טכנית לחלוטין. לדעתי אין בעיה. עשינו את זה בחוקים אחרים. זה עניין טכני לחלוטין. העניין היותר מהותי, אם אנחנו עושים את זה בחקיקה ראשית או בחקיקת משנה. אם התוספת תהיה ריקה או לא ריקה, זה ממש שאלה טכנית. 

אלכס מילר:


אבל זה לא ריק. יש לנו סוגי רישיון. 

שרית פיגלשטיין:


אז מה הוחלט?

אלכס מילר:


שתנאי הכשירות ייקבעו בתוספת. 

שרית פיגלשטיין:


מאוחר יותר?

היו"ר חיים כץ:


כן.

לימור תוסיה-כהן:


כפוף לבדיקה שזה באמת אפשרי, בדיקה משפטית. 

שרית פיגלשטיין:


כיוון שזה איזה שהוא עניין חדש שחזר, אנחנו נביא את זה בפני שר המשפטים ויתכן שהוא יגיש הסתייגות בנקודה הזאת. 

היו"ר חיים כץ:


מותר לו. 

שימרית שקד-גיטלין:


אוקיי, אז מה שאנחנו אומרים עכשיו, שבתוספת יישארו שמות בעלי המקצוע כפי שסיכמנו אותם בישיבה הקודמת וכפי שהוצבע. תנאי הכשירות ייקבעו בצו כפי שכתבנו בעמוד 13, ששר התעשייה המסחר והתעסוקה בהתייעצות עם המועצה באישור ועדת העבודה והרווחה והבריאות, הוא יהיה רשאי לקבוע אותם, ואז אנחנו בעצם צריכים להוסיף סעיף, לומר שאת הצו הראשון הוא יתקין תוך כך וכך זמן. 

היו"ר חיים כץ:


חצי שנה.

שימרית שקד-גיטלין:


אני חושבת שהם יגידו שזה לא יספיק להם.

היו"ר חיים כץ:


שנה יספיק לך, דבי?

דבורה אליעזר:


אני הייתי אומרת שנה וחצי. זה לא עניין של משא ומתן. אני אסביר. צריך גם להקים את המועצה שיש לה 13 חברים. המועצה צריכה לשבת. 

היו"ר חיים כץ:


כמה זמן בוחרים ממשלה בישראל? 

דבורה אליעזר:


נדמה לי שמועצה  לוקחת אולי קצת יותר זמן. 

היו"ר חיים כץ:


אחר כך מקימים ממשלה. תראי את ההגדרות של כמה זמן הולכים לבחירות. אם ראש ממשלה מתפטר, 60 יום. 

דבורה אליעזר:


המועצה צריכה להתחיל לעבוד פשוט, והמועצה היא זאת שצריכה להמליץ המלצות.

היו"ר חיים כץ:


אז אומרים לך שנה. שנה. שנה בסין, את יודעת מה עושים שנה? מיכאל, מה אתה אומר? 

מיכאל זיסמן:

 שנה. 

אלכס מילר:


נכתוב שנה, כי גם שנה וחצי לא יספיק להם אחר כך. 

דבורה אליעזר:


יש הרבה תקנות ועניינים שהמועצה הזאת צריכה לקבוע. 

היו"ר חיים כץ:


שנה וחצי? 

שימרית שקד-גיטלין:


שנה וחצי. אנחנו עכשיו נקבע שבעצם כל עוד לא נקבעו הצו הזה, בעצם התקנות, אבל הם יהיו מסוג צו, יחולו עדיין התקנות הקודמות. התקנות הקודמות יעמדו בתוקפן עד שהמועצה תקבע. 

לימור תוסיה-כהן:


אבל כל עוד את לא מבטלת אותו, אז זה ברור שהוא עומד בתוקפו. 

שימרית שקד-גיטלין:


לא, אנחנו בעצם משנים את סעיף 6, הוא סעיף ההסמכה. אנחנו לכאורה מבטלים את ההסמכה. צריך לכתוב במפורש שכל עוד השר לא קבע משטר רישוי חדש, אנחנו עומדים בתוקף עם התקנות הישנות. 

היו"ר חיים כץ:


בשנה וחצי הקרובות התקנות הקיימות יישארו.

שימרית שקד-גיטלין:


עד שהשר יתקין צו חדש. 

היו"ר חיים כץ:


כן אדוני. 

איגור סטפנסקי:


הערה אחת, בדף 12, פה כתוב חשמלאי מעשי מורשה. אני רציתי לשאול. בתקנות האחרות כתוב חשמלאי מעשי. אצלנו פה עכשיו חשמלאי מעשי מורשה. האם זה אותו דבר ולא דורש כמו שדיברנו בסוגריים, חשמלאי מעשי? 

שימרית שקד-גיטלין:


זה רק הוספנו את המילה מורשה. זה  היה שם ישן בסוגריים. כתבנו אותו בסוגריים. 

שבתאי אלבוחר:

אני הייתי מוסיף את זה בסוגריים ליתר ביטחון, כדי שלא יהיו בעיות.

שימרית שקד-גיטלין:


בסדר. 

היו"ר חיים כץ:


כן גבירתי. 

ליאורה סידי:


אני ממשרד החינוך. הבנתי שעכשיו התוספת תהיה ריקה, ומצד שני התקנות נשארות בתוקפן עד שמתקנים אותן. השאלה מה היחס לעניין הסטאז'? יש סטאז', אין סטאז'? איך הכול מתיישב עכשיו מבחינת ההוראות? 

שימרית שקד-גיטלין:


כל עוד יהיה המשטר הרישוי הישן עם התקנות הקודמות, הסטאז' הישן וכו' וכו'. כשיהיו המשטר הרישוי החדש, אז זה ייכנס בתוקף הכול ביחד, הרישוי החדש, התקנות לעניין ההתמחות החדשות וכו'. 

היו"ר חיים כץ:


בקשה אדוני.

תמיר מעודי:


אני רציתי לומר שמה שאמרתי מקודם לגבי הכוח של המועצה, מכיוון שהוא בנוי הרוב ממהנדסים. אז לגבי החשמלאים והחשמלאים המעשיים, אני לא רוצה שהם יפגעו בגלל הכוח שיש להם במועצה הזאת, לפגוע בהם ולהוריד אותם במה שיש להם. לפחות או להעלות אותם הלאה, לתת להם יותר, או שלפחות שלא יהיה להם כוח להוריד אותם  ממה שיש להם היום. 

היו"ר חיים כץ:


אוקיי, עכשיו נאפשר, כל מי שיש לו הערות על כל החוק, מה שהוצבע, לא הוצבע, כן הוצבע, בצורה מסודרת, לא מעניין מאיזה סעיף, לא לפי סדר, כן לפי סדר, מה שהוא רשם על ליבו, יוכל להעיר. ייקח את הזמן שלו, יוכל להעיר. כן אדוני. 

אלי כהן:


אני מהסתדרות ההנדסאים. סעיף 3. אני מבקש לתקן את ההתייחסות לגבי המלצת הארגון המייצג את המספר הגדול ביותר של ההנדסאים או טכנאים, במקום בעלי רישיון, טכנאים מוסמכים בישראל. אני רוצה להזכיר שהסתדרות הטכנאים וההנדסאים מייצגת את כל הטכנאים וההנדסאים בכל המגמות, כולל החשמל. לפיכך, אנחנו מבקשים לשנות את זה במקום בעלי רישיונות, כי אנחנו במועצה נמנה שני הנדסאים בעלי רישיונות עם הוותק כמו שקבענו. הם יהיו שם, אבל מי שימנה אותם, זה הסתדרות ההנדסאים. לצורך העניין, הסתדרות שמייצגת את הטכנאים וההנדסאים. 

שימרית שקד-גיטלין:


אתה מציע למחוק את המילה "בעלי רישיון"?

אלי כהן:


טכנאים מוסמכים. 

 שימרית שקד-גיטלין:


אוקיי.

היו"ר חיים כץ:


אבל יהיו שם רק בעלי רישיון, במקום הזה. 

אלי כהן:


הנדסאים יהיו בעלי רישיון עם הוותק הנדרש כמו כולם. 

שימרית שקד-גיטלין:


במקום בעלי רישיון יבוא מוסמכים. 

לימור תוסיה-כהן:


שאלה בהקשר הזה. שוב, אני שואלת, אני לא באמת יודעת. הרי כל המועצה הזו נועדה להשפיע על מעמדם של בעלי הרישיון. אז השאלה אם נכון לתת למועצה שמאגדת בתוכה, גם עם אנשים בעיסוק רלוונטי שהם לא בעלי רישיון, להשפיע על אותם אלה שהם כן בעלי רישיון? 

אלי כהן:


אני אנסה להסביר. הסתדרות ההנדסאים מייצגת את כל הטכנאים וההנדסאים בכל המגמות. לצורך העניין, היא כבר 40 שנה מגינה על סמכויות הרישוי של הנדסאי בניין, הנדסאי אדריכלות, הנדסאי מכונות ועכשיו הנדסאי חשמל וטכנאי חשמל. לצורך העניין, אנחנו מייצגים אותם, אנחנו מגינים עליהם, אנחנו מטפלים בהם, אנחנו מלווים אותם. לכן אנחנו נמנה את הנציגים שלנו. איזה נציגים יהיו? הנדסאים בעלי רישיון חשמל עם 5 שנות ותק.

היו"ר חיים כץ:


מה זה משנה מי ימנה? אם המועצה מורכבת מאיקס אנשים מהתמ"ת, איקס אנשים מהמשפטים, גם במשרד התמ"ת לא קובעים מי זה הבן אדם שימנה. כתוב-השר, אבל אנחנו יודעים שזה לא השר. בא בן אדם, הוא אומר, יש לי מקום אחד לבן אדם מוגדר שעומד בקריטריונים מסוימים. עומד. כך וכך השכלה, כך וכך תעודה, מתח גבוה, מתח נמוך, מעל K וולט, מתחת ל-K וולט. הבן אדם צריך לעמוד בקריטריונים. מה זה משנה מי יבחר אותו? 

לימור תוסיה-כהן:


אני אבהיר, אני אבהיר. למשל במקרה, ושוב, אני לא יודעת מה המצב בשטח היום לגבי ההנדסאים, אבל במצב שבו יש שני ארגוני עובדים, אחד מאגד את ההנדסאים בעלי רישיון, וארגון אחר מייצג את ההנדסאים שאינם בעלי רישיון. לכן לפי ההסבר של האדון הנכבד הזה, אני חושבת שהם במילא נכנסים פה לסייפא, כי הם במילא מאגדים את אותם הנדסאים או טכנאים בעלי רישיון, כי גם אלה שהם בעלי רישיון, מאוגדים אצלם, ולכן הם במילא נכנסים פה לסייפא. 

היו"ר חיים כץ:


כן אדוני. 

יעקב שינבוים:


יעקב שינבוים, משרד החינוך. לעניין בחינות ההסמכה. אני חושב שנכון וראוי להביע את דעתי בעניין הזה, מאחר ונושא הבחינות שמדובר בהן, הן יעסקו גם בתקנות וגם בנושא הבטיחות, הבעתי את דעתי אתמול ואני רוצה להביע אותה גם כאן לפרוטוקול, ולשיקול דעתה של הוועדה. אני חושב שכדי להפיק את המירב מתקופת הסטאז', טוב ונכון וראוי לאפשר לאנשים שנכנסים לסטאז', כבר להיות בקיאים גם בעניין התקנות וגם בעניין הבטיחות, ולכן אין למנוע מהם את ההיבחנות אפילו בתחילת תקופת הסטאז' ולא רק לקראת סופה. זה גם יועיל מאוד לדעתי לטכנאים והנדסאים צעירים, וגם לחשמלאים צעירים, בוגרים שלנו במשרד החינוך, שהם נכנסים אחר כך לשירות צבאי ולא תמיד זמנם בידם, להתכונן לבחינות כעבור שנתיים, כי הם עדיין במהלך השירות הצבאי שלהם. חלקם חותם קבע ועושה שירות לא רק של 3 שנים, אלא של יותר מ-3 שנים, וגם מאחר והם בעתודה טכנולוגית. 

היו"ר חיים כץ:


יש לנו הרבה כאלה?

יעקב שינבוים:


יש לנו בתחום הזה של טכנאים והנדסאים, יש לנו באזור של, אני לא רוצה לומר כאן מספרים לא מדויקים, אבל באזור 1,000. 

היו"ר חיים כץ:


כמה מהם הולכים אחר כך להנדסה ישירות?

יעקב שינבוים:


להנדסה או להנדסאי?

היו"ר חיים כץ:


הם מסיימים את ההנדסאי בהכשרה טכנולוגית וממשיכים מיידית להנדסה, כמה?

יעקב שינבוים:


לא הרבה. 

היו"ר חיים כץ:


טוב. 

יעקב שינבוים:


נשארים הנדסאים? 

יעקב שינבוים:


אתה מתכוון לזה שהם הולכים מעתודה טכנולוגית לעתודה אקדמית?

היו"ר חיים כץ:


ממשיכים מיידית. איך שהם מסיימים, הולכים ללימודים.

יעקב שינבוים:


לפני השירות הצבאי?

היו"ר חיים כץ:


אחרי השירות הצבאי או במהלכו.

יעקב שינבוים:


במהלכו, אני לא מכיר מהלך כזה. 

היו"ר חיים כץ:


יש במהלכו, יש את האוניברסיטה הפתוחה, יש שם לימודי הנדסה, והם ממשיכים את זה. 

יעקב שינבוים:


לא רבים. 

אליהו אבישר:


בכל מקרה, יש למשרד הביטחון את כל הכלים ואת כל האפשרויות, כולל חבר במועצה שיכול לדאוג לכל הרישיונות האלה. למשרד הביטחון יש את האפשרות להסמיך את האנשים האלה.

היו"ר חיים כץ:


משרד החינוך מסכים לזה?

יעקב שינבוים:


למשרד הביטחון אין חבר במועצה. 

היו"ר חיים כץ:


כן. 

שימרית שקד-גיטלין:


אני רוצה להבין מה אתה מציע. אתה מציע שלבחינות יהיו רשאים לגשת גם במהלך תקופת ההתמחות? 

יעקב שינבוים:


אפילו בתחילתה. 

שימרית שקד-גיטלין:


זאת אומרת בכל מהלך. אני רק אומרת שאם ככה, אז צריך לבטל סעיף שכבר הוועדה אישרה, זאת אומרת זה לא משהו שאמרו לך פה שהמועצה תיקבע.

יעקב שינבוים:


המועצה לא תוכל לקבוע את זה, כי זה נקבע כאן בדרך עקיפה.

שימרית שקד-גיטלין:


נכון, נכון. 

היו"ר חיים כץ:


כן גבירתי.

לימור תוסיה-כהן:


בהתייחס לטענה של אדוני בעניין בחינות אם הבנתי נכון, אז אם אנחנו אישרנו את הנוסח שניתן יהיה לקבוע את תקופת ההתמחות שצריך יהיה לעבור טרם לגשת לבחינות, אז ניתן יהיה לקבוע את זה מאוחר יותר. זה יהיה בסמכות השר לאחר התייעצות עם המועצה. זה חלק מתנאי הכשירות.

היו"ר חיים כץ:


באישור הוועדה.

לימור תוסיה-כהן:


באישור הוועדה כמובן. ולכן אני לא חושבת שיש פה קושי, אבל פשוט אין כרגע להבנתי התייחסות לזה בחוק, אלא זה משהו שצריך יהיה לדאוג יותר מאוחר. 


לגבי הגדרת בעל רישיון. לטעמנו ההגדרה הזו היא פחות נחוצה, כי לנו במילא הגדרת רישיון לעסוק בביצוע עבודות חשמל, וממילא מי שהוא בעל רישיון לעסוק בעבודות חשמל, הוא בעל הרישיון. לכן ההגדרה הזו, לטעמנו היא מיותרת. 


דבר נוסף, לעניין סעיף 3(ב) רבתי (ג), אם אפשר רגע להעביר את רשות הדיבור. 

ברק שטרוסברג:

אני סגן הממונה על השכר באוצר. זה אמנם לא סעיף בליבת החוק או סעיף מהותי, אבל אני מדבר על סעיף גמול והחזר הוצאות. הוועדה, אני מבין בישיבה האחרונה, הוסיפה את עצמה כגורם מאשר לנושא הזה של החזר הוצאות. זה לא שיש בעיה עם העניין הזה, רק שבתאגידים ובמועצות דומות אנחנו לא מוסיפים את הוועדה מהטעם הפרקטי, שכששני השרים מחליטים ביניהם על החזר הוצאות, אנחנו רוצים מייד לאפשר את התשלום לחברי המועצה. כשזה חוזר לפה, ומניסיון אדוני היו"ר, זה יכול להתעכב חודשים רבים. לכן אני מציע שהוועדה לא תהיה גורם מאשר רק מהטעם הפרקטי. 

היו"ר חיים כץ:


כן. 

דבורה אליעזר:


אני רק מבקשת לחזק את הנקודה הזאת. באמת לב ליבה של ההצעה הזאת זה הקמת המועצה, ואנחנו לא יודעים אם הכנסת תצא לבחירות, לא תצא לבחירות. אנחנו תוך שנה וחצי רוצים לנסות להגיע לכאן עם התקנות ועם התוספת. אנחנו הסכמנו שהוועדה באמת תהיה גורם מאשר על כל התקנות. אלה תקנות טכניות, וחבל להוסיף גורם נוסף מאשר.

היו"ר חיים כץ:


הוועדה תאשר אותם תוך שבועיים. 

דבורה אליעזר:


בסופו של דבר זה סטנדרט. אנחנו לא נעשה איפה ואיפה בין חבר מועצת החשמל לחבר מועצה אחר. חבל באמת לעכב הקמת מועצה בגלל שהסעיף הזה לא יאושר. 

היו"ר חיים כץ:


כן בקשה.

לימור תוסיה-כהן:


אני הבנתי שסעיפי הגמול נתפסים כחלק מסמכות שר האוצר לפי סעיף 29 לחוק יסוד התקציב. 

היו"ר חיים כץ:


אני מציע לשנות, איפה שכתוב שר האוצר, יהיה פקידי האוצר. 

לימור תוסיה-כהן:


חס וחלילה. זה מודל אצילת סמכות שהוא לא מקובל. 

היו"ר חיים כץ:


פקידי האוצר. שר האוצר לא במשחק. שר האוצר לא במשחק. פקידי האוצר  עושים מה שהם רוצים בעניין. הוא לא מתערב. 

לימור תוסיה-כהן:


הדברים האלה נקבעים בצורה רוחבית, גם לגבי תאגידים סטטוטוריים וגם לגבי ועדות מייעצות. יש ועדה לסיווג תאגידים שמסייעת, וועדה מייעצת שמינה שר האוצר. חצי מהחברים לדעתי הם נציגי ציבור, חצי הם נציגי ממשלה והם עובדים בקביעת קריטריונים אחידים לקביעת  גמול לחברים מהסוג הזה. גמול והחזר הוצאות. לכן זה קצת לא נכון לקבוע פה אישור ועדת כנסת. אני אציין שגם אין פה איזה שהן השלכות משקיות כמו שלמשל יש בחוק החברות, גמול דירקטורים וכאלה, ששם אולי כן יש מקום לוועדת כנסת שתאשר את זה, כי זה עוסק בגמול לאנשים מהמגזר הפרטי. יש פה עבודה ציבורית. בגדול, הסמכות היא לפי סעיף 29 לחוק יסוד התקציב לשר האוצר. שר האוצר תמיד עושה את זה עם השר הרלוונטי לעניין.

היו"ר חיים כץ:


אני מוכן שימחקו את ועדת הכנסת, שימחקו גם את התמ"ת, שישאירו רק את האוצר.  

לימור תוסיה-כהן:


לא.

היו"ר חיים כץ:


למה לא?

לימור תוסיה-כהן:


כי זה פשוט לא מקובל. 

היו"ר חיים כץ:


אני מוכן יותר. אני מוכן שימחקו את שר האוצר וישאירו רק את פקידי האוצר. שנעשה בפועל את מה שחיים בפועל, ולא נעשה כיסוי שאין בו ממש. שר האוצר באמת מבין בזה? הוא לא צריך להבין בזה, ויש את פקידי האוצר. ונגביל אותם בזמן ולא ניתן להם למשוך זמן, ולא ניתן להם לקחת בשבי ציבורים שלמים, ושם ישחקו ויתעללו בציבורים שלמים, פקידי האוצר. יתעללו. וזה לפרוטוקול. בציבורים שלמים, בציבורים שלמים, ויגידו אנחנו חזקים. ראה הגימלאות של חיילי צה"ל, ה-2,000 שקל.

לימור תוסיה-כהן:


שוב, לגבי הסעיף הזה, 3(ב) (ג), אנחנו היינו מציעים למחוק את אישור ועדת העבודה, כי לטעמנו זה לא נכון. שוב כמו שאמרתי, בעיקר בגלל שלא ברור לי מה זה בא לשרת. 


לגבי סעיף 3(ד) רבתי, סעיף קטן ג', הסעיף פשוט נוסח קצת לא נכון, כי לטעמנו "קרוב" צריך להיות בן זוג, הורה, ילד או אח של חבר המועצה, וכן מי שסמוך על שולחנו של חבר המועצה, ואז סעיף ב' מתייחס לצאצא או בן זוג של כל אחד מהמנויים בפסקה א'. אין מקום לשים את מי שסמוך על שולחנו של חבר המועצה, בסעיף קטן ג' נפרד, כי אז אנחנו לא מתייחסים לבן זוג של אותו מי שסמוך על שולחנו של חבר המועצה, שגם בעניינו אסור לאותו חבר מועצה לטפל. זו ההתייחסות הרוחבית של משרד המשפטים לעניין סעיף ניגוד עניינים. זה הנוסח שאנחנו מקדמים עכשיו בכל דבר חקיקה שמתייחס לסעיפי ניגוד עניינים. 


לגבי סעיף 2. מי שהורשע בעבירה פלילית או בעבירת משמעת שמפאת מהותה, חומרתה או נסיבותיה אין הוא ראוי. אנחנו מבקשים להוסיף את המילים "לדעת השר לכהן כחבר המועצה", זאת היות ששר התמ"ת הוא הגורם המנהלי שתהיה לו הסמכה לגשת למרשם הפלילי ובעצם לראות את הפרטים לגבי אותו מועמד. אנחנו רוצים להגביל את זה באופן שיובהר שהמידע הפלילי  הזה לא יהיה חשוף לאותו אדם שהוא לא גורם מנהלי, וזאת שוב, כדי לשמור על פרטיותו של אותו מועמד, ולא לחשוף את המידע אודותיו לגורמים אחרים. 


לגבי סעיף 3(ו) רבתי (ג). הסייפא אומרת, היעדרות בשל שירות מילואים ובשל חופשת לידה לא תיחשב כהיעדרות. אז אנחנו מציעים לתקן את זה ולומר שהיעדרות כזאת תיחשב היעדרות בשל סיבה סבירה, היות שהרייש של הסעיף מתייחס למישהו נעדר בלא סיבה סבירה. אני מודה שלכתחילה חשבנו שזה מיותר, כי לא היה ברור לי מי יאמר ששירות מילואים וחופשת לידה אינם סיבה סבירה להיעדרות, אבל ככל שכן, הוועדה תעמוד על הסייפא, אנחנו מבקשים להבהיר שזו היעדרות בשל סיבה סבירה ולא כפי שנכתב לכתחילה. 

היו"ר חיים כץ:


היה לנו דיון גדול בעניין הזה והחלטנו שזה לא תיחשב היעדרות. 

לימור תוסיה-כהן:


לא תיחשב היעדרות. 

היו"ר חיים כץ:


ולא נכנס, סיבה סבירה, לא סיבה סבירה. היה לנו דיון על זה. ישבנו על זה חצי שעה, וכולם דיברו בשולחן הזה. 

דבורה אליעזר:


אם אפשר רק להוסיף לדברים? באותו דיון כן דיברנו על זה שההיעדרות הזאת היא היעדרות בכל מקרה. 

היו"ר חיים כץ:


את רוצה לפתוח את הכול מהתחלה? 

דבורה אליעזר:


לא, לא, לא, זה לא פתיחה מהתחלה. זה עניין ניסוחי לחלוטין. אני רואה את זה יותר ניסוחי מאשר מהותי, את התיקון הזה. 

לימור תוסיה-כהן:


לגבי סעיף קטן (ד) של אותו סעיף, הסעיף אומר שבמקרה שבו הוגש כתב אישום או קובלנה משמעתית נגד חבר המועצה, הנסיבות המנויות בסעיף, השר יהיה רשאי אחרי התייעצות עם היועץ המשפטי לממשלה, להשעות אותו מכהונתו. אנחנו חושבים שאין צורך בהתייעצות עם היועץ המשפטי לממשלה במקרים האלה. סעיפים דומים אינם מצריכים היוועצות עם היועץ המשפטי לממשלה. זה לא מקובל לשלב חובת היוועצות כזאת בחקיקה. ברור ממילא שככל שהיועץ המשפטי של אותו שר שנדרש לסוגיה, יש לו איזה שהיא שאלה מקצועית לגבי האם זה מהווה עילה להשעיה או לא, פתוחה בפניו הדרך לפנות ולשאול את עמדתו של היועץ המשפטי לממשלה בנושא, אבל אנחנו לא חושבים שצריכה להיות פה חובת היוועצות עם היועץ המשפטי לממשלה. 


לגבי 3(ז) רבתי (ב), יש פה הפנייה לא נכונה לסעיף 3 (5), לפחות להבנתי. ההפניה צריכה להיות ל- 3 (ו) רבתי ד' קטן. 


לגבי סעיף 6 (1). פה אנחנו נוקטים במילה "התמחות" להבדיל מסעיפים קודמים, שהשתמשו במונח התנסות מקצועית. 

שימרית שקד-גיטלין:


לא, לימור, בכל הסעיפים כתוב התמחות. 

לימור תוסיה-כהן:


ראיתי בסעיף תפקידי המועצה, אלא אם כן תיקנת את זה עכשיו. כי בסעיף 3(ג) רבתי 2 מדובר על התנסות מקצועית. 

היו"ר חיים כץ:


בשורה התחתונה בסוף, מאחר ואנחנו לא מצביעים היום, תהיה לכם אפשרות לשבת בין עורכי הדין ולתקן תיקוני נוסח, לא תיקוני מהות, תיקוני נוסח. 

שימרית שקד-גיטלין:


אוקיי בסדר, זה עניין טכני. במקום התנסות מקצועית יבוא התמחות. זה תוקן. 

לימור תוסיה-כהן:


הערה אחרונה לעניין סעיף 6(ג) רבתי. יש פה הליך של עיון חוזר בהחלטת המנהל. היות שיש פה גורמים נוספים שמעורבים בבדיקה, לטעמנו זה לא עיון חוזר, אלא בדיקה נוספת או בדיקה מחודשת. אז גם אם יוסכם שיש צורך בהליך כזה, אנחנו מציעים לא לקרוא לו בשם שהוא לא משקף את מהותו. 

שרית פיגלשטיין:


אפשר להמשיך?

היו"ר חיים כץ:


כן.

שרית פיגלשטיין:


ב-6(ד) דיברנו על "המנהל רשאי להעניק תעודת מתמחה לאדם בתקופת התמחות במקצוע חשמל לפי חוק זה לתקופה שיורה". אז מה שניסיתי להגיד בתחילת הישיבה, זה שאולי כדאי לקבוע, כמו שאנחנו קובעים את שאר הכישורים, למרות שעכשיו לא ברור לי מתי קובעים ואיפה, אז התקופה הזו גם צריכה להיקבע במסגרת אותם כישורים שייקבעו, היכן שייקבעו. 


הערה כללית, אני מודה שלי עכשיו פחות ברור מה הכישורים שיחייבו אדם שמבקש רישיון בתחום כזה או אחר, ואני אבקש לשבת עם היועצת המשפטית שלכם, של הוועדה, אולי היא תוכל להסביר.

היו"ר חיים כץ:


אין בעיה. בסוף אנחנו נודיע. כן. 

אליהו אבישר:


 משרד השיכון הוא אחד מספקי העבודה המרכזיים במשק, אם בתכנון, אם בביצוע. משרד השיכון מחזיק מאגר ומסמיך ובוחן קבלנים ככלל, וקבלני חשמל כפרט דרך חשב הקבלנים. משרד השיכון מספק עבודה ל-180 משרדי תכנון רשומים. משרד השיכון משתתף בוועדת ההוראות כחלק פעיל בחוק החשמל. משרד השיכון נמצא במכון התקנים, בתקני החשמל, ובכל מה שקשור במפרט המיוחד במשרד הביטחון. אני חושב שיש מקום למשרד השיכון להיות עם נציג בתוך הוועדה, בטח אם אנחנו משווים את המגע שיש למשרד השיכון עם אנשי החשמל העתידיים מול שאר המשרדים, כמו משרד החינוך ומשרד הפנים, אז משרד השיכון, יש לו נוכחות חובה בתוך הוועדה הזאת. 

היו"ר חיים כץ:


לא כל המשרד, רק נציג. 

אליהו אבישר:


נציג. 

היו"ר חיים כץ:


כן. 

ליאורה סידי:


אני פשוט לא בטוחה שלפי הנוסח, באמת אפשר לגשת לבחינות רישוי לפני סיום תקופת ההתמחות.

היו"ר חיים כץ:


אם יהיה לכם זמן לנסח את זה בצורה הכי ברורה, הכי בהירה, שיהיה חוק שכולם יבינו אותו. אני מקווה שגם אתם בעלי המקצוע, שבניסוחים תעשו חקיקה שתביאו לנו חקיקה שכולם יבינו אותה. אני מקווה. כן אדוני. 

תמיר מעודי:


לגבי תקנות החשמל, רציתי לדעת אם אפשר להכניס שהמועצה תהיה גם חלק באישור התקנות החדשות או הקיימות, כדי שהספר הזה שייצא, שאנחנו גם כאנשים, שנדע לתת גם עצות חדשות או לשנות דברים חדשים בנושא של כל התקנות, למרות שהספר מצוין. שהמועצה, כיוון שיושבים שם בעלי ידע ואנשים שהם מבינים את כל העניין הזה, שגם הם ילמדו במועצה.

היו"ר חיים כץ:


כן אדוני.

שלום קסלסי:


כולם פה נכבדים. אין מילים. כולם שכירים. רק 3 אנשים עצמאים, שמניעי כלכלת ישראל. 3 אנשים. אנחנו לא הוזמנו אדוני. אנחנו הגענו לבד לוועדה הזאת. 

היו"ר חיים כץ:


בוא תסביר לי מה זה הגענו לבד.

שלום קסלסי:


משרד העבודה, בן עמי כופר ושלום בן משה, היו ממונים על הרשימה, ולפחות מסרו חלק מהרשימה לכנסת, מי הוזמנו. אנחנו לא היינו ברשימה הזאת. 

היו"ר חיים כץ:


 הם לא היו מעורבים ברשימה. על מה אתה מדבר? יש מנהלת ועדה שהיא צריכה לבדוק את כל מי שנוגע לעניין ולהזמין אותו.  

שלום קסלסי:


כבודו, אנחנו שייכים ללהב . להב , יש בה 280 אלף איש עצמאים. אנחנו קבלני חשמל. 

היו"ר חיים כץ:


כמה סוחרים?

שלום קסלסי:


מתוכם גם סוחרים.

היו"ר חיים כץ:


כמה חשמלאים יש בלהב ? 

שלום קסלסי:


2,000 קבלני חשמל נמצאים בלהב . 

היו"ר חיים כץ:


כמה עם רישיון?

שלום קסלסי:


כולם עם רישיון.

היו"ר חיים כץ:


כמה חשמלאים עם רישיון יש במדינת ישראל?

שלום קסלסי:


120 אלף. 

היו"ר חיים כץ:


זאת אומרת, 2,000, כמה אחוז זה?

שלום קסלסי:


לא. ה-2,000 מעסיקים בממוצע 25 חשמלאים לכל קבלן. זה 50 אלף.

היו"ר חיים כץ:


זאת אומרת, מה שאתה אומר, ש-50 אחוז מבעלי הרישיונות במדינת ישראל, עובדים אצל ה-2,000 האלה.

שלום קסלסי:


לא, עובדים אצל קבלנים. מי מייצג קבלן, בעלי מלאכה שהם גם חלק חברים שלנו? בעלי מלאכה, ואנחנו מייצגים את הקבלנים. ראה זה פלא כבודו, הם הוזמנו. אני מסכים, כמו שצריך. אנחנו לא היינו בעניין. אנחנו לא הוזמנו. הרי כל קבלן היום הוא הנדסאי או מהנדס. ראה זה פלא. הם כבר רוצים, על שמם יהיה שני הנדסאים וטכנאים. זה מה שהוא אמר, אדוני. להב  מניעה, כאשר בעלי מלאכה ואנחנו מעסיקים מיליון עובדים. כל מה שאני אומר זה רשום. אז הארגון הגדול בישראל לא הוזמן? 

היו"ר חיים כץ:


טוב. 

שלום קסלסי:


תודה אדוני. 

היו"ר חיים כץ:


כן אדוני. 

רביב סתיו:


רביב סתיו מהתאחדות מהנדסי החשמל וקבלני החשמל העצמאיים בישראל. החוק פה לא מתייחס לנושא המתח גבוה לגבי רישיון מתח גבוה. אני גם מרצה מטעם משרד התמ"ת למתח גבוה. בן אדם גומר קורס במשרד התמ"ת למתח גבוה, אין לו רישיון ולא יכול לעבוד. את הנושא הזה צריך להסדיר בחוק זה, כי זה חוק זה שמדבר על רישיונות, וכל הנושא של מתח גבוה בנושא הרישיון, פה לוטה בערפל. 

היו"ר חיים כץ:


כמה זמן הוא עושה את הקורס, כמה שעות? 

רביב סתיו:


הקורס הוא 177 שעות. 

היו"ר חיים כץ:


ולמי הוא מיועד?

רביב סתיו:


הוא מיועד מחשמלאי מוסמך ומעלה. 

היו"ר חיים כץ:


כמה אמפר זה?

רביב סתיו:


מתח גבוה לא מדבר על אמפר. הוא מדבר על עבודה במתח מעל 1,000 וולט בין המוליכים, זה מתח חילופין.

היו"ר חיים כץ:


ומתח גבוה?

רביב סתיו:


מתח גבוה צריך להיות 52 קילו וולט, כי תופעת הקורונה מתחילה במתח גבוה. זה תלוי גם ברשתות החשמל שבמדינה. יש רשת בחברת חשמל מרשת של K33, מתח אפקטיבי. אם תוסיף עוד 5-10% מהמתח, זה כבר עובר את המתח. יש תקנות הבזק שקובעות בדיוק גם את ההגדרה הזאת של מתח 52 קילו וולט. צריך להתאים את זה בהתאם.  

היו"ר חיים כץ:


אז אמרנו, דיברנו על זה שזה יותאם להגדרות הקיימות. 

רביב סתיו:


לגבי רישיון. הרישיון היה עד עכשיו רישיון מסויג למעסיק. בן אדם גומר קורס מתח גבוה, מהנדס חשמל בוחן אותו על המתקן ואז הוא מקבל רישיון מטעם משרד התמ"ת לאותו מתקן רק של המעסיק. יש קבלני חשמל עצמאיים שנותנים שירותים במתח גבוה לכל מיני מתקנים, וזה לא מכוסה בחוק, איך הוא יכול לעבוד. 

היו"ר חיים כץ:


ומה אתה אומר?

אמיל קויפמן:


אני אומר שכל הדברים האלה הם דברים שצריכים לטפל בתקנות, ומועצה צריכה לטפל בזה, ועל זה דיברנו. כי אי אפשר להכניס כל הדברים בחוק. 

היו"ר חיים כץ:


ומה אתה אומר, משרד התמ"ת? 

כופר בן עמי:


שזה מכוסה בחוק. יש רישיון לזה, זה רישיון מסוים. 

היו"ר חיים כץ:


הוא לא יודע מה שהוא מדבר? 

כופר בן עמי:


אני לא רוצה להגיד הוא לא יודע. 

היו"ר חיים כץ:


אז תענה מה זה מכוסה בחוק, איפה זה מכוסה?

כופר בן עמי:


יש רישיון שנקרא רישיון מסויג, שמיועד לאנשים שעובדים תחת מתח גבוה. זה מיועד לחברות וזה מיועד לעבודה, בדיוק לאנשים האלה שעושים את הקורסים שהוא עושה. 

שימרית שקד-גיטלין:


אבל הוא אומר שזה מוגבל למעסיק ספציפי. 

היו"ר חיים כץ:


למתקן ספציפי.

כופר בן עמי:


הוא מוגבל למתקן ספציפי לאותו אחד שעובד במקום ספציפי. לחברה שעושה החזקות במתקנים, היא מקבלת לחברה. לא מוגבל למתקן ספציפי. זה המציאות של היום. 

היו"ר חיים כץ:


יש שני אנשים שונים שניגשים לאותו מבחן.

כופר בן עמי:


זה לא מבחן. הם גומרים את הקורס. ברגע שגמרו את הקורס, מקבלים הסמכה. הם מגישים אז את הבקשה לרישיון. אותו אחד שמגיש את זה למפעל---

היו"ר חיים כץ:


לא בסוף הקורס לא עוברים עבודה מעשית או מבחן? 

כופר בן עמי:


יש מבחן, בוודאי.

היו"ר חיים כץ:


אז יש מבחן.

כופר בן עמי:


כן, בוודאי. 

היו"ר חיים כץ:


אז אחד מקבל, מסיים את המבחן, הוא מקבל לעסוק בכל מקום, ואחד---

כופר בן עמי:


אבל זה תחת אחריות של מהנדס. זאת אומרת, אם חברה, היא עושה החזקות, היא חייבת שיהיה לה מהנדס. אותו מהנדס, הוא רשאי לעסוק בכל מקום. המהנדס הזה מעסיק את האנשים האלה תחת פיקוחו. 

היו"ר חיים כץ:


הם יכולים לעבוד בכל מקום תחת מהנדס.

כופר בן עמי:


נכון. 

רביב סתיו:


יש בעיה שאנשים רוצים ללמוד את הקורס, רוצים שיהיה להם רישיון למתח גבוה, ושתהיה להם אפשרות, הזדמנות להתקבל עבודה.

היו"ר חיים כץ:


במקום אחר, בגלל שיש להם תעודת מתח גבוה. 

רביב סתיו:


נגיד הוא עבד במתקן מסוים, פיטרו אותו, עכשיו הוא רוצה לעבוד במתקן אחר, אז אין לו רישיון. הוא צריך את כל התהליך להתחיל מהתחלה, עם הסמכות, עם מהנדס. 

כופר בן עמי:


זה לא נכון.

היו"ר חיים כץ:


הוא לא יודע מה שהוא מדבר?

רביב סתיו:


הוא לא צריך שום הסמכות. הוא מגיש בקשה למקום החדש שלו, והוא מקבל רישיון במקום החדש. שום הסמכה ושום קורס. 

היו"ר חיים כץ:


כמה זמן לוקח לו  לקבל את ההסמכה, הרישיון, האפשרות לעבוד במקום אחר, במתקן אחר? 

כופר בן עמי:


שבוע, 10 ימים. 

היו"ר חיים כץ:


טוב. כן.

איגור סטפנסקי:


אם עכשיו החבר'ה מדברים על רישיון חשמלאי מסוייג, אז כן. אבל אני רוצה פשוט לתת את הציטוט מהתקנות החשמל לרישיונות, הקיימות היום. עבודות מותרות לחשמלאי הנדסאי. אחד מהעבודות מותרות. במתקן חשמלי בעל מתח גבוה, לעסוק בביצוע עבודות חשמל למעט עריכת התוכניות, ובלבד שיש בידו תעודת סיום של קורס בנושא בטיחות מתקני חשמל מתח גבוה, ולאחר שיעמוד בהצלחה בבחינות שערכה יחידת בחינות, ושהעבודות יבוצעו על פי תוכניות שאישר בעל רישיון חשמלאי מהנדס. אני לא מבין במה מדובר? איזה מתקן מסוים? אני לא מבין. הנה, בבקשה, הבן אדם סיים את הקורס, קיבל את התעודה. הנדסאי למשל יכול לעבוד לפי התוכניות של חשמלאי מהנדס, בכל מתקן. 

רביב סתיו:


אבל זה כמו אחר שגמר הנדסה בטכניון, הנדסת חשמל. הוא לא יכול לעבוד בזה. 

איגור סטפנסקי:


אבל יש פה רישיון הנדסאי שהוא כן יכול לעבוד.

רביב סתיו:


במתח נמוך. 

איגור סטפנסקי:


מתח גבוה. עכשיו ציטטתי את התקנות. אני לא מבין על מה אתה מדבר. 

היו"ר חיים כץ:


אוקיי. משרד השיכון. 

 אליהו אבישר:


אני רוצה לנגוע בנקודה הזאת. אני נוגע בזה, כי כמה מפעלים כאלה שיש להם מתח גבוה, כמה מקומות עבודה כאלה, יש לנו בכלל בארץ? 

היו"ר חיים כץ:


חוץ מחברת חשמל. 

אליהו אבישר:


יש מפעלי ים המלח גם כן. משרד הביטחון, גם יש לו.  אבל אין עוד מפעלים כאלה. 

רביב סתיו:


אני רוצה להגיד שמשק החשמל הולך הפרטה. יש חוק משק החשמל ששם צריך להתייחס. משק החשמל הולך להפרטה. 

אליהו אבישר:


להספקת חשמל, לא להולכת חשמל. 

היו"ר חיים כץ:


מתי הוא הולך להפרטה? 

רביב סתיו:


מתי? ב-2003 חוקק חוק משק החשמל. 

היו"ר חיים כץ:


אוקיי. 

רביב סתיו:


אני בא מהשטח ואני נתקלתי בבעיות.

היו"ר חיים כץ:


גם אני בא משם.  טוב, לעניינו, קודם כל אני מוחל על כבוד הוועדה ומוותר על הזכות לאשר את המענקים שיתנו פקידי האוצר ופקידי התמ"ת. מוותר בקטע הזה על אישור הוועדה. שלא יגידו חלילה שמישהו יצטרך לקבל שקל אחד, וועדת העבודה והרווחה מעכבת. לא התכנסה, היו"ר לדורותיו לא מרגיש טוב, בפגרה, פגרת כנסת. אז אם סוף כל סוף פקידי האוצר מחליטים לתת למישהו משהו שהוא ראוי ומגיע אחרי דיונים מעמיקים, אז אין סיבה שוועדת העבודה והרווחה תעכב את התשלום, כי גם ככה כבר עינו אותו עד שהוא מקבל את זה. אז אני מוחל על כבוד הוועדה, ונותן לממונה על השכר הצלחה גדולה. 


בנוסף, הייתי מבקש שהיועצות המשפטיות של כל המשרים הנוגעים לחוק הזה, ישבו עם היועצת המשפטית של ועדת העבודה והרווחה, וינסו לסיים את הניסוחים. לא ייכנסו לנושאים המהותיים. עניינים טכניים, הגדרות, ניסוחים. זה בטח הם יודעים לעשות יותר טוב מכל חברי הוועדה, הניסוחים המשפטיים, ויוציאו חוק ברור, בהיר ומובן. הוועדה מתכננת מפגש נוסף ביום רביעי ב-8 בבוקר לאישור הניסוחים, במגמה להביא את החוק לקריאה שנייה, שלישית במליאה עוד במושב הזה. לכן זה צריך להסתיים השבוע אם אנחנו רוצים, אז מבחינתנו היועצת המשפטית של הוועדה פנויה.  

שימרית שקד-גיטלין:


אנחנו נעשה ישיבה מחר, אז שכולם ידברו איתי בסוף הישיבה הזאת, כדי שאני אקבע. 

שרית פיגלשטיין:


אדוני, יש לי שאלה רק לגבי העניינים הטכניים והמהותיים. 

שימרית שקד-גיטלין:


רציתי גם להגיד משהו למשרד המשפטים. כל ההערות שלהם זה לנוסח ששלחנו להם ב-24/2. הם לא העירו את ההערות האלה. יותר מזה, הם העירו לי על דברים שהם עצמם כתבו לי את הנוסחים. נגיד הערתם למה צריך התייעצות עם היועצת המשפטית, גם הנוסח עצמו זה  נוסח שאתם הצעתם: הוגשו כנגד חבר המועצה כתב רישוי, רשאי השר לאחר התייעצות עם היועץ המשפטי של הממשלה. 

היו"ר חיים כץ:


מה שאמרה היועצת המשפטית של הוועדה ב-24/2. זה בערך לפני שלושה שבועות, בערך. שלושה שבועות הגשתם נוסח. עכשיו אתם באים להעיר הערות על הנוסח, שקיבלנו אותו כפי שכתבתם. 

שימרית שקד-גיטלין:


ההערות שאתם העברתם אחרי יום העבודה, זה הערות חדשות לחלוטין, וזה נוסח שראיתם אותו. 

שרית פיגלשטיין:


יש לי שאלה. האם עניינים מסוימים, האם הם ייכנסו לתוספת או לתקנות, האם בעיני אדוני זה עניין טכני או מהותי? זו השאלה שלי.

היו"ר חיים כץ:


קודם כל אנחנו מדברים על הגדרות. בואו תשבו על דברים טכניים בניסוחים. מהות-הוועדה תחליט, לא היועצים המשפטיים. אתם תכתבו חוק שאתם מסכימים עליו, שהעונשין זה ככה, שזה לא סביר ששנתיים מאסר לא סביר. לא סביר, מה לעשות. 

רביב סתיו:


אני רוצה להגיד עוד דבר אחד קטן בקשר למתקני מתח גבוה. יש המון לקוחות שהם לקוחות פרטיים, מתח גבוה ומתח עליון, והם בעלי המתקן מתח גבוה, מתח עליון. לא חברת חשמל, לא רשת ההולכה. רשת ההולכה מתחברת אליהם, ולאותו בעל מתקן פרטי, הוא צריך לקבל מענה עם רישיונות למתח גבוה. זה בסך הכול מה שרציתי להגיד. 

היו"ר חיים כץ:


מה הוא מקבל היום?

רביב סתיו:


יש לו בעיה איך לטפל במתקן שלו. 

היו"ר חיים כץ:


ואיך בכל זאת הוא מטפל? 

רביב סתיו:


בוא נגיד שגם עוברים על הוראות הבטיחות. 

דבורה אליעזר:


היו מספר הערות מהותיות לסעיפים שאושרו, שהוסכמו אתמול באיזה שהיא ישיבה פנימית. השאלה אם אתה רוצה שאנחנו נעביר אותם ביום רביעי?

היו"ר חיים כץ:


כן, כן, בוודאי. כל הבעיות המהותיות, תביאו ליום רביעי.

דבורה אליעזר:


אז לא נשלב אותם בנוסח, גם אם תהיה הסכמה? 

היו"ר חיים כץ:


תגדירו את כל הנוסח, שלא יהיה ביום רביעי עוד פעם איחורים. תגדירו את כל הגדרות הנוסח, איפה שיש בעיות מהותיות. יש בעיות מהותיות שלא הצבענו עליהן, דבי?

דבורה אליעזר:


לא, זה לא שאלה של בעיות מהותיות, אלא הערות מהותיות לנוסח שאושר. 

היו"ר חיים כץ:


למה, לא הערת את זה בוועדה? לא קיבלו את דעתך? את רוצה לערער על מה שלא קיבלו את דעתך, את רוצה להביא את זה עוד פעם? בואי תגדירי לי. 

דבורה אליעזר:


אלה דברים שהובאו אתמול בערב על ידי הגורמים המקצועיים לאחר שקוימה ישיבה מקצועית אצל בן עמי כופר, אתמול. אז אני לא כופה על אף אחד שום דבר.  

היו"ר חיים כץ:


אני חושב שאחרי 7 או 8 שנים של דיונים והתגלגלויות של החוק, הגיע הזמן לעשות סוף לעניין הזה.  אם זה תלוי בכם ותלוי במשפטים ותלוי בזה, זה ייקח עוד 17 שנה. שלא תסיימו את העבודה חלילה, שלא תיגמר לכם העבודה. 

דבורה אליעזר:


מדובר בעצם בארבע נקודות שדובר עליהן. הערה ראשונה היא הוספת הגדרה של בדיקה. אנחנו נציע נוסח לוועדה כדי שהוא תוכל לבוא איתו ביום רביעי. 

הנושא השני זה בקשר לדרישת הכישורים של מקבל הרישיון, שהוא צריך להיות בגיר, שצריך לסייג תלמידים, כי הם אינם בגירים. 

הדבר השלישי, אנחנו רוצים לשקול, ואנחנו ננסה להביא ליום רביעי סעיף למינוי מפקחים כדי שיפקחו על נושא מתן הרישיונות, אבל לא בטוח שאנחנו נביא אותו. אנחנו צריכים הסכמה של משרד המשפטים, לנסות להגיע לנוסח המוסכם איתם, אז אני רק מצהירה הצהרה לפרוטוקול, אם לא נספיק, אז לא נביא. 

הנושא הרביעי, זה נושא שהוועדה צריכה להחליט עליו, שאנחנו רצינו לחזור עליו, ואמרנו את זה גם בדיון אז, שזה הדרישה שמבקש הרישיון יהיה אזרח ישראלי או תושב ישראלי. 

היו"ר חיים כץ:


החלטנו על זה, אל תביאי את זה. אוקיי, תודה רבה. תם ולא נשלם. הישיבה נעולה. 

הישיבה ננעלה בשעה 10:00
